
	讚专讘讬 讞谞讬谞讗 讛讜讗 讚讞讻讬诐. 讜诪爪讬 讘讚讬拽 讻讛''讙: 讚诪专讗 讚讗专注讗 讚讬砖专讗诇. 讘拽讬 讘诪专讗讜转 讚诐 诪讻诇 讞讻诪讬 讗专抓 讬砖专讗诇 讻讚诪驻专砖 诇拽诪谉: 驻讜诪讘讚讬转讗 讗转专讬讛 讚专讘 讬讛讜讚讛 讘砖讬诇讛讬 驻''拽 讚住谞讛讚专讬谉 (讚祝 讬讝:) 住讘讬 讚驻讜诪讘讚讬转讗 专讘 讬讛讜讚讛 讜专讘 注讬谞讗: 讜诇讗 讞讝讗. 诪砖讜诐 讻讘讜讚讜 讚专讘 讬讛讜讚讛: 讗专讞讬讛. 讛专讬讞 讘讜: 讞讬诪讜讚. 砖谞转讗讜讬转 诇讘注诇讛 讜专讗转讛 讛讚诐 诪讞诪转 转讗讜讛: 讗讬驻专讗 讛讜专诪讬讝. 谞讻专讬转 讛讬转讛 讜讻谉 砖诪讛 讜讗注驻''讻 讛讬转讛 诪砖诪专转 注爪诪讛 诪谞讚讜转 讜拽专讜讘讛 诇讛转讙讬讬专 讜讗祝 拽专讘谞讜转 讛讬转讛 砖讜诇讞转 讜诇砖讜谉 讬讜谞讬 讗讬驻专讗 讞谉 讻诪讜 讗驻专讬讜谉 谞诪讟讬讬讛 诇专讘讬 砖诪注讜谉 (讘''诪 讚祝 拽讬讟.): 讛讜专诪讬讝. 讻诪讜 (讘''讘 讚祝 注讙.) 讛讜专诪讬讝 讘专 诇讬诇讬转讗 讻诇讜诪专 讬讜驻讬 砖讚讬诐 讛讬讛 诇讛: 讗专讞讬讛 讻讜'. 讜讗注''讙 讚讗诪专 诇注讬诇 专讘讗 诇讗 讬讚注 讘讚诪讗 谞讬住讗 讗讬转专讞讬砖 诇讬讛: 砖诇讞 诇讛. 诪砖讜诐 讚讜专讜谉: 住专讬拽讜转讗. 诪住专拽 谞讗讛: 诪拽讟诇讗 讻诇诪讬. 砖讛讜专讙讬谉 注诇讬讛 讻谞讬诐 讜住讘专讛 讜讚讗讬 讛讘讬谉 讜诪砖讜诐 讛讻讬 砖诇讞 诇讬 讛讗讬: 讻诇诪讬. 讻谞讬诐 讻讚诪转专讙诪讬谞谉 讻谞讬诐 讻诇诪转讗: 讘转讜讜谞讬 诇讘讗讬. 讘讞讚专讬 讛诇讘 讗转诐 讬讜砖讘讬诐 诪讞讚专讬诐 诪转专讙诪讬' 诪转讜讜谞讬讗 讻诇讜诪专 讻诇 讞讻诪讛 诪爪讜讬讛 讘讻诐: 诇讗 讞讝讬谞讗. 讚讚讬诇诪讗 讗砖转谞讬 讜讗注''讙 讚诪专讗讛 讚诐 讟讛讜专 讬砖 诇讛 讚诇诪讗 讗讬 讗讬讬转讗 讟讬驻转讗 拽诪讬讬转讗 讛讜讛 诪讬讞讝讬 讟诪讗: 讘讬谉 讟诪讗讛 诇讟讛讜专讛. 讻砖讻诇讬谉 讬诪讬 讟讜讛专 砖诇 讝讻专 讗讜 砖诇 谞拽讘讛 讜专讗转讛 讘讬讜诐 讗专讘注讬诐 讜讗讞讚 讗讜 讘讬讜诐 砖诪讜谞讬诐 讜讗讞讚: 讞讝讬谞讗 诇讛讛讜讗 讚诪讗. 讗讬 讚诐 讟诪讗 诪讟诪讬谞讗 讜讗讬 诇讗讜 诪讞诪砖讛 讚诪讬诐 讛讜讗 诪讟讛专讬谞讗 讚讛讛讜讗 讜讚讗讬 讟讬驻转讗 拽诪讬讬转讗 诪讬讬转讗 讚诇讗 诪讝讛诪讗 讚注讚 讛砖转讗 讞讝讗讬 讜讗转讗 讚诐 讟讜讛专 砖讻诇 诪' 诇讝讻专 讜驻' 诇谞拽讘讛 诪注讬谉 驻转讜讞 讜讗驻讬' 驻住拽讛 讬讜诐 讗讜 讬讜诪讬诐 讛讜讗讬诇 讜诪讜讞讝拽转 讛讬讗 讘讚诪讬诐 诇讗 讝讛诪讗 讜诪讬讬转讗 讟讬驻转讗 拽诪讬讬转讗: 诪注讬拽专讗 讟诪讜讬讬 讟诪讬 诇讛. 专讘 讬爪讞拽 诪砖讜诐 讻讘讜讚讜 讚专讘讛 讘专 讘专 讞谞讛: 讻讝讛 专讗讬转讬. 诪讘讬讗讛 讚诐 讗讞专 讗讜 砖诇讛 讗讜 砖诇 讞讘专转讛 讜讗讜诪专转 讻讝讛 专讗讬转讬 讜讗讘讚转讬讜 讗诐 讚诐 讝讛 讟讛讜专 诇讗 诪住驻拽讬谞谉 诇讬讛 讘讟讜诪讗讛 诪砖讜诐 讚诐 讛讗讘讜讚 讚诪讛讬诪谞讗 诇诪讬诪专 讻讝讛 专讗讬转讬: 讻讝讛 讟讬讛专 诇讬 驻诇讜谞讬 讻讜' 诪讛讜. 砖转住诪讜讱 注诇讬讛 讞讘专转讛 砖讛专讗转讛 讚诪讛 诇讝讜 讜讗诪专讛 诇讛 讻讚诐 讝讛 砖诇讱 讛专讗转讬 讙诐 讗谞讬 诇驻诇讜谞讬 讞讻诐 讜讟讬讛专: 谞讗诪谞转 讗砖讛 讻讜'. 讗诇诪讗 拽讬诐 诇讛 讘诪专讗讛 讚诪讬诐: 讚诇讬转讬讛 拽诪谉. 讗讘诇 讛讻讗 讚讗讬转讬讛 拽诪谉 谞讬讞讝讬 讗谞谉: 讗讙诪专讬讛 住诪讱. 讚驻砖讬讟讗 诇讬讛 讚讟讛讜专 讜讛讗讬 讚讛讜讛 诪讟诪讗 诪注讬拽专讗 诪砖讜诐 讻讘讜讚讜 讚专讘讛 讘专 讘专 讞谞讛 讗讘诇 讗讬 讛讜讛 诪住驻拽讗 诇讬讛 诇讗 讛讜讛 住诪讬讱 注诇讛: 专讗讛 讘讬讜诐. 诇讗讜转讜 讚诐 注爪诪讜: 讞讝专 讜讟讬诪讗. 拽住''讚 讚诇讗 讞讝专 讜专讗讛讜 讗诇讗 诪讗诇讬讜 讞讝专 讘讜 讜讟讬诪讗 讚住讘专 砖诪讗 讗诪砖 讟诪讗 讛讜讛 讜注讻砖讬讜 砖讬讘砖 谞砖转谞讛 诪诪专讗讬转讜 诪诪讛 砖讛讬讛 诇讜 讗诪砖 讜讗讬诇讜 讛讜讛 诇讞 讻诪转讞诇转讜 讛讜讛 谞专讗讛 讟诪讗 诇驻讬讻讱 讞讝专 讘讜 诪诪讛 砖讟讬讛专: 砖诪讗 讟注讬转讬. 讘诪讛 砖讞讝专转讬 讜讟讬诪讗转讬 讛讜讗讬诇 讜诪专讗讬讛讜 注讻砖讬讜 讟讛讜专: 诪注讬拽专讗 讗讞讝拽讬讛 讘讟讜诪讗讛. 讻诇讜诪专 讗诪砖 诇讗 诪住驻拽 讟讬诪讗 讗诇讗 砖驻讬专 讞讝讬讬讛 讜讗讞讝讬拽 讘讟讜诪讗讛 讚讗诪专讬' 诇拽诪谉 专讘讬 讘讚拽 诇讗讜专 讛谞专: 讚讗讬砖转谞讬. 讛诇讘讬谉: 讚讛讚专 讗讬砖转谞讬. 注讜讚 讬讜转专: 诪驻讻讞. 诪专讗讛 讗讚诪讜诪讬转讜 注讜讘专转 讛讬诇讻讱 讛讚专 诇诪讬诇转讬讛 拽诪讬讬转讗 讜讟讬诪讗 讜讛讗 讚讗诪专讬谞谉 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讛讬讻讗 讚诇讗 讗讞讝讬讛 讻砖讛讜讗 诇讞 讜诇讗 讗讬讚诪讬 诇讬讛 讻讟诪讗: 讘讬谉 讛注诪讜讚讬诐. 讛讬讻讗 讚讙专住讬 讜讗注''讙 讚诇讬讻讗 谞讛讜专讗 讻讜诇讬 讛讗讬: 讜讘爪诇 讬讚讜. 谞讜转谉 讬讚讜 讻谞讙讚 讞诪讛 注诇 讛讚诐 讜诪讬爪诇:





转讜住驻讜转





	讜讛讗 专讘讗 讚讬讚注. 专讘讛 讙专住 讚专讘讗 讛讬讛 讘拽讬 讻讚诪讜讻讞 讘住诪讜讱 讙讘讬 讚讗驻专讗 讛讜专诪讬讝 讜专砖''讬 驻讬专砖 讘住诪讜讱 讚讗讬转专讞讬砖 诇讬讛 谞讬住讗 讜讗讬谉 谞专讗讛 讚讚讜拽讗 讘住讜祝 讛讜讗 讚讗讬转专讞讬砖 诇讬讛 谞讬住讗 讻讚诪讜讻讞 讘住诪讜讱: 讟讬驻转讗 拽诪讬讬转讗. 讜砖讗专 讞讻诪讬诐 砖讛讬讜 专讜讗讬谉 诇讗 讛讬讜 诪讞诪讬专讬谉 讻''讻 讗讜 砖讛讬讜 讘拽讬讗讬谉 讘讬讜转专: 讻诇 讬讜诪讗 讛讜讛 诪讟讛专 诇讬 讻讛''讙. 诪砖诪注 砖诇讗 讛讬转讛 专讙讬诇讛 诇讛专讗讜转 诇专讘 谞讞诪谉 讘注诇讛 讜砖诪讗 诇讗 讛讬讛 讘拽讬 讜讛讗 讚讗诪专 专''谞 诇注讬诇 (讚祝 讬讟:) 讘讚诐 讛拽讝讛 拽讘诇讛 讛讬转讛 讘讬讚讜 讗讬 谞诪讬 讛讬转讛 讞讜砖砖转 砖诪讗 讛讬讛 诪讞诪讬专 注诇 注爪诪讜 诇讛讬讜转 诇讘讜 谞讜拽驻讜 讜驻讜专砖 讜诇讗 讬住诪讜讱 注诇 讞讻诪转讜 讗讬 谞诪讬 砖诇讗 转转讙谞讛 讘驻谞讬讜 讗讘诇 讗讬谉 诇讜诪专 讚讗住讜专 诇专讗讜转 讚诪讬 讗砖转讜 讚讛讗 讘诪住' 谞讙注讬诐 (驻''讘 诪''讛) 转谞谉 讻诇 讛谞讙注讬诐 讗讚诐 专讜讗讛 讞讜抓 诪谞讙注讬 注爪诪讜 专''诪 讗讜诪专 讗祝 诇讗 谞讙注讬 拽专讜讘讬讜 讻诇 讛谞讚专讬诐 讗讚诐 诪转讬专 讞讜抓 诪谞讚专讬 注爪诪讜 专' 讬讛讜砖注 讗讜诪专 讗祝 诇讗 谞讚专讬 讗砖转讜 讜讗讬诇讜 讻诇 讛讚诪讬诐 讗讚诐 专讜讗讛 讞讜抓 诪讚诪讬 讗砖转讜 诇讗 拽转谞讬: 讗讙诪专讬讛 住诪讱. 诇驻讬 讛驻砖讟 诪砖诪注 讚诇讻讱 讛讗诪讬谉 诇讚讘专讬讛 讗讘诇 讘注谞讬谉 讗讞专 [驻讬专讜砖 讘诇讗 讚讘专讬讛] 诇讗 讛讬讛 诪转讬专 讗注''讙 讚讗讙诪专讬讛 住诪讱 讜拽砖讛 讚讘驻' 讗诇讜 讟专驻讜转 (讞讜诇讬谉 诪讟.) 讗诪专讜 讙讘讬 讛讛讬讗 诪讞讟讗 讚讗讬砖转讻讞 讘住讬诪驻讜谞讗 讚讻讘讚讗 讛讜谞讗 诪专 讘专讬讛 讚专讘 讗讬讚讬 讟专讬祝 讜专讘 讗讞讗 讘专 诪谞讬讜诪讬 诪讻砖讬专 诇讻讱 谞专讗讛 诇驻专砖 讚讛砖转讗 讛讚专 讘讬讛 诪砖讬谞讜讬讗 拽诪讗 讜讛讬讻讗 讚讗讙诪专讬讛 住诪讬讱 专砖讗讬 诇讛转讬专 讗注''讙 讚讞讻诐 讻讘专 讗住专 讜讬砖 诪拽砖讛 注诇 讬诇转讗 讛讬讻讬 注讘讚讛 讛讻讬 讛讗 讗诪专讬谞谉 讘驻''拽 讚诪住' 注''讝 (讚祝 讝.) 讛谞砖讗诇 诇讞讻诐 讜讟讬诪讗 诇讗 讬砖讗诇 诇讞讻诐 讜讬讟讛专 讜讬''诇 讚拽驻讬讚讗 诇讗 讛讜讬讗 讗砖讜讗诇 讗诇讗 讗讞讻诐 讗讘诇 讛砖讜讗诇 讬砖讗诇 讻诇 诪讛 砖讬专爪讛 讚诪转讜讱 讻讱 讬讚拽讚拽讜 讘讚讘专 讜驻注诪讬诐 砖讛专讗砖讜谉 讟讜注讛 讜讬爪讗 讛讚讘专 诇讗讜专讛 [讜注讬' 转讜住' 注''讝 讝. 讚''讛 讛谞砖讗诇 讜转讜住' 讞讜诇讬谉 诪讚: 讚''讛 讛讬讻讬]:





专诪讘"谉

转"砖 讚讬诇转讗 讗讬讬转讗 讚诪讗 诇拽诪讬讛 讚专讘讛 讘讘"讞 讜讻讜'. 讗讬 拽砖讬讗 讗讚专讘讛 讗讬驻讻讗 诪住转讘专讗 讚讗诐 讻谉 讚谞讗诪谞转 讗砖讛 诇讜诪专 讻讝讛 讟讬讛专 诇讬 驻诇讜谞讬 讞讻诐 讜诇讟讛专 讗驻讬诇讜 诇讞讘专转讛, 诇诪讛 讛讘讬讗转讜 讬诇转讗 拽诪讬讛 讚专讘讛 转讟讛专 诇谞驻砖讛 讚讛专讜 讻诇 讬讜诪讗 谞诪讬 诪讟讛专 诇讛, 讗"诇 拽住"讚 讛砖转讗 讚讗讬讛讬 住讘专讗 讚诇讗 诪讛讬诪谞讛 诇谞驻砖讛, 讗讬 谞诪讬 诪讞诪讬专讛 注诇 谞驻砖讛, 讗讬 谞诪讬 诪砖讜诐 讻讘讜讚谉 砖诇 讞讻诪讬诐 讛诇诇讜 讗讬谞讛 专讜讗讛 讘诪拽讜诪谉 讻讚讗诪专谉 诇注讬诇.





专砖讘"讗

讗讬诪讬讛 讚砖讘讜专 诪诇讻讗 砖讚专讗 讚诪讗 诇拽诪讬讛 讚专讘讗 讛讜讛 讬转讬讘 专讘 注讜讘讚讬讛 拽诪讬讛 讗专讞讬讛 讜讗诪专 讚诐 讞诪讜讚 讛讜讗. 谞专讗讛 诇讬 讚专讘 注讜讘讚讬讛 讛讜讗 讚讗专讞讬讛, 专讘讗 诇讗 讛讜讛 讘拽讬 讘讚诪讬诐, 讜讻讚讗诪专讬谞谉 诇注讬诇. 讜转讚注 讚专讘 注讜讘讚讬讛 讛讜讗 讚讗专讞讬讛,诪讚拽讗诪专 讛讜讛 讬转讬讘 专讘 注讜讘讚讬讛 拽诪讬讛 讜讗讬 诇讗 注讘讬讚 专讘 注讜讘讚讬讛 诪讬讚讬, 诇诪讛 诇讬讛 诇诪讬诪专 讚讛讜讛 讬转讬讘 拽诪讬讛, 讜讗讬谉 讚专讱 讛转诇诪讜讚 诇讜诪专 讛讜讛 讬转讬讘 专' 驻诇讜谞讬 拽诪讬讛, 讗诇讗 讘注谞讬谉 砖讗讜转讜 砖讛讬讛 砖诐 注砖讛 讗讜 讗诪专 砖讜诐 讚讘专, 讗讘诇 讘讻讚讬 诇讗, 讜砖讜讘 诇讗 谞爪讟专讱 诇讜诪专 讚诇注讬诇 讙专住讬谞谉 专讘讛 讜讛讻讗 讙专住讬谞谉 专讘讗 讻谞"诇.



讛讗讬 讚诐 讞讬诪讜讚 讛讜讗. 驻讬专砖讜 讛诪驻专砖讬诐 讚诐 讞讬诪讜讚 讜讟讛讜专 讛讜讗 讜讛讜讗 转讬诪讗, 讚讛讗 讗诪专讬谞谉 (诇拽诪谉 谞讚讛 住讜, 讗) 转讘注讜讛 诇讬谞砖讗 讜谞转驻讬讬住讛 爪专讬讻讛 诇讬砖讘 讝' 谞拽讬讬诐, 讜讛转诐 诪砖讜诐 讞砖砖 讞讬诪讜讚 讛讜讗, 讗诇讗 诪砖诪注 讚讚诐 讞讬诪讜讚 讟诪讗, 讜讛讗讬 讚拽讗诪专 讚诐 讞讬诪讜讚 讛讜讗, 诇讗 讻讚讬 诇讟讛专讛 讗诪专 讻谉, 讗诇讗 讻讚讬 诇讛专讗讜转 讞讻诪转讜.



讬诇转讗 讗转讬讗 讚诪讗 诇拽诪讬讛 讚专讘讛 讘专 讘专 讞谞讛 讜讻讜'. 讜讛讗 讚诇讗 讗讞讝讬转讬讛 诇专讘 谞讞诪谉 讘注诇讛 砖讛讬讛 讙"讻 讘拽讬 讘讛谉 讻讚讗诪专讬谞谉 诇注讬诇 (谞讚讛 讬讟, 讘) 专讘 谞讞诪谉 讗诪专 讻讚诐 讛拽讝讛, 讗诇诪讗 讘拽讬 讛讬讛 讘讛谉, 讗诇讗 讛讬讬谞讜 讟注诪讗 讚讚讬诇诪讗 诪讬讙谞讬讗 讘讗驻讬讗 讗讬 谞诪讬 诇讗 讛讬讛 讘注讬专, 讗讘诇 讜讚讗讬 讬讻讜诇 讛讬讛 诇专讗讜转 讻转诪讬 讗砖转讜 诪讚转谞谉 讘诪住讻转 谞讙注讬诐 (驻"讘 诪"讛) 讻诇 讛谞讙注讬诐 讗讚诐 专讜讗讛 讞讜抓 诪砖诇 注爪诪讜 专' 诪讗讬专 讗讜诪专 讗祝 诇讗 谞讙注讬 拽专讜讘讜, 讻诇 讛谞讚专讬诐 讗讚诐 诪转讬专 讞讜抓 诪砖诇 注爪诪讜 专' 讬讛讜讚讛 讗讜诪专 讗祝 诇讗 谞讚专讬 讗砖转讜 讜诇讗 诪谞讬 讘讛讚讬讬讛讜 砖讗讬谞讜 专讜讗讛 讚诪讬 讗砖转讜 讜讻谉 讻转讜讘 讘转讜住驻讜转.



讜诪讬 诪讛讬诪谞讗 讗讬谉 讜讛转谞讬讗 谞讗诪谞转 讗砖讛 诇讜诪专 讻讝讛 专讗讬转讬 讜讗讘讚转讬讜. 讜讗"转 讗"讻 诇诪讛 讛讘讬讗转讜 诇驻谞讬 讞讻诪讬诐 讬"诇 诇驻讬 砖讗讬谞讛 讬讻讜诇讛 诇专讗讜转 讘注爪诪讛 讘诪拽讜诐 转诇诪讬讚讬 讞讻诪讬诐 诪砖讜诐 讻讘讜讚诐, 讜讻讚讗诪专讬谞谉 诇注讬诇 讚注讜诇讗 诇讗 讞讝讗 讚诪讗 讘驻讜诪讘讚讬转讗 讜诇讗 专' 讗诇注讝专 讘讗转专讬讛 讚专讘 讬讛讜讚讛.



讛讗 讚讗讬讘注讬讗 诇谉 讻讝讛 讟讬讛专 诇讬 驻诇讜谞讬 讞讻诐 诇讗 讗讬驻砖讬讟讗, 讜诇讞讜诪专讗. 讜拽砖讬讗 诇讬 讗诪讗讬 诇讗 诪讛讬诪谞讗, 讜讛讗 诇讗 诪讞讝拽讬谞谉 诇讛 讘讟讜注讛 讘讚诪讬讜谞讜转 讜诇讗 讘诪砖拽专转, 诪讚转谞讬讗 谞讗诪谞转 讗砖讛 诇讜诪专 讻讝讛 专讗讬转讬 讜讗讘讚转讬讜, 讜讗驻讬诇讜 讘讚讗讬' 诇讛 讞讝拽讛 住诪讻讬谞谉 注诇讛 诪讚讻转讬讘 讜住驻专讛 诇讛 诇注爪诪讛, 讜讻讚讗诪专讬谞谉 讘讻转讜讘讜转 (注讘, 讗) 驻诇讜谞讬 讞讻诐 讟讛专 诇讬 讗转 讛讻转诐 讜讬"诇 讚讻诇 讛讬讻讗 讚讗讬转讬讛 诇讚诐, 讜砖讜专 砖讞讜讟 诇驻谞讬讱, 诇讗 住诪讻讬谞谉 注诇讛 讚驻诇讜谞讬 讞讻诐 讟讛专讜 讻诇 讛讬讻讗 讚讗讬讻讗 讞讻诐 讚诪讟诪讗 诇讬讛, 讗讬 谞诪讬 讚诪住转驻拽讗 讘讬讛 讗诇讗 讚讗讻转讬 拽"诇 讚讗"讻 讛讬讻讬 讗转讬谞谉 诇诪驻砖讟讛 诪诪注砖讛 讚讬诇转讗, 讜讛讗 讛转诐 诇讗 讛讜讛 诪住转驻拽 讘讬讛 讘讟讜诪讗讛 专' 讬爪讞拽, 讚讗讚专讘讛 诪注讬拽专讗 讚讻讬讬讛 讜讗讬讛讬 讛讬讗 讚讗诪专讛 诇讬讛 讚专讘讛 讘专 讘专 讞谞讛 讟诪讗 诇讛 讜讻讬讜谉 讚讛讚专 讗诪专讛 诇讬讛 讚讻诇 讬讜诪讗 诪讟讛专 讜讛砖转讗 讛讜讗 讚讞砖 讘注讬谞讬讛, 诇讗 讗讚讬讘讜专讛 讘诇讘讚 讛讜讗 讚住诪讱 讗诇讗 讗讞讝讜转讬' 讚讬讚讬讛 讜讗谞驻砖讬讛 讛讜讗 讚住诪讱 讜诪讟讛专 讜讬"诇 讚诪"诪 讻讬讜谉 讚诪讟诪讬讗 诪住讛讚讜转讛, 讜讗讬 诇讗讜 讚讛讚专讗 讜讗诪专讛 诇讬讛 讚讛砖转讗 讛讜讗 讚讞砖 讘注讬谞讬讛 诇讗 讛讜讛 诪讟讛专 诇讬讛, 讗诇诪讗 讗讬讛讬 讛讬讗 讚诪讛讬诪谞讗 诇诪讬诪专 讻讝讛 讟讬讛专 诇讬 讜住讜诪讻讬诐 讗讚讬讘讜专讛. 讜诪砖谞讬 砖讗谞讬 专讘 讬爪讞拽 讚讗讙诪专讬讛 住诪讱 讻诇讜诪专 诇讗 讻讱 讛讬讛 诪注砖讛, 讗诇讗 诪转讞诇讛 讜注讚 住讜祝 讚讻讬 诇讛 讜讚拽讗 拽砖讬讗 诇讱 讞讻诐 砖讟诪讗 讗讬谉 讞讘专讜 专砖讗讬 诇讟讛专 讛谞讬 诪讬诇讬 诪住讘专讗 讚谞驻砖讬讛 讗讘诇 专讘 讬爪讞拽 讗讙诪专讬讛 住诪讱. 讜专讘讜转讬谞讜 讘注诇讬 讛转讜住' 讝"诇 驻讬专砖讜 讚诇讗 讛讚专 讘讬讛 诪砖谞讜讬讗 讚砖谞讬 诪注讬拽专讗 讟诪讜讬讬 讟诪讬 诇讛, 讗诇讗 讚讻讬讜谉 讚讗讛讚专讛 讛讬讗 讜讗诪专讛 诇讬讛 讚讛砖转讗 讛讜讗 讚讞砖 讘注讬谞讬讛 住诪讱 讗讙诪专讬讛 诇讛讗诪讬谞讛, 讛讗 诪砖讜诐 讙诪专讬讛 讘诇讞讜讚 讗讬谞讜 专砖讗讬 诇讟讛专 诪讛 砖讟诪讗 讞讻诐 诪注讬拽专讗. 讜讛讘讬讗讜 专讗讬讛 诪讛讛讬讗 讚讗诪专讬谞谉 讘专讬砖 驻专拽 讗诇讜 讟专驻讜转 (讞讜诇讬谉 诪讚, 讘) 讛讛讬讗 驻住讜拽转 讛讙专讙专转 讚讗转讬讗 诇拽诪讬讛 讚专讘 讬转讬讘 讜讘讚讬拽 诇讛 讘专讜讘 注讜讘讬' 讗诪专讜 诇讬讛 专讘 讻讛谞讗 讜专讘 讗住讬 诇专讘 诇诪讚转谞讜 专讘讬谞讜 讘专讜讘 讞诇诇讛 砖讚专讛 诇拽诪讬讛 讚专讘讛 讘专 讘专 讞谞讛 讘讚拽讛 讘专讜讘 讞诇诇讛 讜讗讻砖专讛 讜讝讘谉 诪讬谞讬讛 讘转诇讬住专 驻砖讬讟讬, 讜讗拽砖讬谞谉 讜讛讬讻讬 注讘讬讚 讛讻讬, 讜讛转谞讬讗 讞讻诐 砖诪讟诪讗 讗讬谉 讞讘专讜 专砖讗讬 诇讟讛专 讗住专 讗讬谉 讞讘专讜 专砖讗讬 诇讛转讬专, 讜诪砖谞讬 砖讗谞讬 讛转诐 讚专讘 诇讗 讗住专讛, 讜讗拽砖讬谞谉 转讜 讜讻讬讜谉 讚讗讜专讬 讘讛 讞讻诐 讛讬讻讬 讗讻诇 讜讛讻转讬讘 讜诇讗 讘讗 讘驻讬 讘砖专 驻讙讜诇 砖诇讗 讗讻诇转讬 诪讘讛诪讛 砖讛讜专讛 讘讛 讞讻诐, 讜驻专拽讬谞谉 讛谞讬 诪讬诇讬 诪讬诇转讗 讚转诇讬讗 讘住讘专讗, 专讘讛 讘专 讘专 讞谞讛 讗讙诪专讬讛 住诪讱 讗诇诪讛 讛转诐 专讘讛 讘专 讘专 讞谞讛 讙诪专讗 讛讜讛 讘讬讚讬讛, 讜讗驻"讛 讻讬 讗拽砖讬谞谉 注诇讬讛 诪讚转谞讬讗 讞讻诐 砖讗住专 讗讬谉 讞讘专讜 专砖讗讬 诇讛转讬专, 诇讗 驻专拽讬谞谉 讚讗讙诪专讬讛 住诪讱 讗诇讗 讚专讘 诇讗 讗住专讛 讛讗 讗诇讜 讗住专讛 诇讗 讛讬讛 专砖讗讬 诇住诪讜讱 讗讙诪专讬讛 讜诇讛转讬专. 讜诇讗 讛讬讗 讚讚讬诇诪讗 砖讗谞讬 讛转诐 讚拽讜砖讟讗 讚诪讬诇转讗 谞讬讞讗 诇讬讛, 诇砖谞讜讬讬 讜注讚讬祝 诪讬谞讛 拽讗 诪砖谞讬, 讗讬 谞诪讬 讻讬 诪砖谞讬 诇讘住讜祝 讚专讘讛 讘专 讘专 讞谞讛 讗讙诪专讬讛 住诪讱 讛讚专 讘讬讛 诪砖谞讜讬讗 拽诪讗 讚讗诪专 讚专讘 诇讗 讗住专讛, 讗诇讗 讗驻讬诇讜 转诪爪讗 诇讜诪专 讚诪注讬拽专讗 讗住专讛 专讘, 讗驻讬诇讜 讛讻讬谉 专讘讛 讘专 讘专 讞谞讛 讗讻砖专讛 诪砖讜诐 讚住诪讱 讗讙诪专讬讛. 讜讻讘专 讛讗专讻转讬 讬讜转专 诪讝讛 讘驻专拽 讗诇讜 讟专驻讜转 讘住"讚 讜讬砖 诇讬 砖诐 专讗讬讜转 注诇 驻讬' 讝讛:





专讬讟讘"讗

讛讜讛 讬转讬讘 专讘 注讜讘讚讬讛 转诪谉 讜讗讜专讞讬讛. 讛讬讛 谞专讗讛 砖谞讻谞住讜 诇专讘 注讜讘讚讬讛 诇讛专讬讞讜 砖讬讚注 讘讜 砖讛讬讛 讘拽讬 讘讚诪讬诐 讜诇讻讱 讗诪专 讛转诇诪讜讚 砖讛讬讛 砖诐 讜注讜讚 讚专讘讛 诇讗 讛讜讛 讬讚注 讘讚诪讗 讻讚讗讬转讗 诇注讬诇 讜讻谉 砖诪注转讬 讗讘诇 诪讚讘专讬 专砖状讬 讝状诇 谞专壮 讚专讘讛 讙讜驻讬讛 讗讜专讞讬讛 讜谞住 谞注砖讛 诇讜 砖讞讬讻诐 诇讗讜转讜 讛讘状讛 讜讚诐 讘转专讗 诇讗 讛讜讛 讬讚注 讗诇讗 讚讛讜讛 诇讬 住讬讬注转讗 讚砖诪讬讗 讚住讚专讗 诇讬 讻住讜诪讗 讘讗专讜讘讛 诪住专拽转讗 讚诪拽讟诇讬 拽诇诪讬.



讘讬谉 讟讜诪讗讛 诇讟讛专讛 讜讚讗讬 讞讝讬谞讗. 驻讬专砖状讬 讝状诇 讻砖注讘专讜 讬诪讬 讟讜讛专 砖诇 讬讜诇讚转 讜讘讗讜 讬诪讬 谞讚讛 砖诇讛 讚讛讛讬讗 砖驻转讗 诇讗 讛讜转 讝讛讬诪讗 讜诪讬讛讜 诇讛驻讬专讜砖 诇驻讬专讜砖讜 讚讗注状讙 讚诇专讘 诪注讬谉 讗讞讚 讛讜讗 讜讘讬诪讬诐 转诇讬讗 诪诇转讗 砖诪讗 讚诐 讝讛 讗讬谞讜 诪谉 讛诪注讬谉 讛讛讜讗 讗诇讗 诪谉 讛注诇讬讛 讜爪专讬讱 诇专讗讜转讜 讜讻谉 诇诇讜讬 讚讗诪专 砖转讬 诪注讬讬谞讜转 讛诐 讜驻住讬拽转 讚诐 转诇讬讗 诪诇转讗 诪状诪 讗讬谉 讛讗砖讛 讬讚讬讛 讘讬谉 驻谞讬讛 讻砖注讜讘专讬谉 讬诪讬 讟讜讛专 讜讙诐 驻注诪讬诐 砖驻讜住拽 诪注讬谉 讻谞讛专 讜讗讞专讬 讻谉 讬讘讗 讚诐 讗讞专 砖讗讬谉 讬讚讜注 砖讛讜讗 诪谉 讛诪拽讜专 讗讜 诪谉 讛注诇讬讛 讜讝讛 讘专讜专 讜讛讜爪专讻转讬 诇讻转讜讘 诪驻谞讬 砖专讗讬转讬 诪讛谞讚讝讬谉 注诇 专砖状讬 讝状诇 注诇 驻讬壮 讝讛. 讜讬砖 砖驻讬壮 讘讬谉 讟讜诪讗讛 诇讟讛专讛 讻砖讘讜讚拽转 讛讝讘讛 注爪诪讛 诇诪谞讜转 讬诪讬 谞拽讬讬诐 讚讛讛讜讗 讚诪讗 诇讗 讝讛讬诐 讻诇诇 讜讛讬讬谞讜 讚讗诪专 讘讬谉 讟讜诪讗讛 诇讟讛专讛 讜诇讗 讗诪专 讘讬谉 讟讛专讛 诇讟讜诪讗讛 讻驻讬壮 专砖讬状 讝状诇.



讜讛讬讻讬 注讘讬讚 讛讻讬. 驻讬壮 讚诪住转诪讗 住驻专讛 诇讜 讬诇转讗 讛注谞讬谉 讻诪讜 砖讛讜讗 讜讬砖 砖讜讗诇讬谉 诇诪讛 诇讗 讛专讗转讛 讬诇转讗 讚诪讛 诇专讘 谞讞诪谉 讘注诇讛 讚讛讗 讘拽讬 讘讚诪讬诐 讛讜讛 讜讻讚讗诪专讬谞谉 诇注讬诇 专讘 谞讞诪谉 讗诪专 讘讚诐 讛拽讝讛 讜讛讬讜 住讜讘专讬谉 诇诇诪讜讚 诪讻讗谉 砖讗讬谉 讗讚诐 专讜讗讛 讚诪讬 讗砖转讜. 讜讘转讜住壮 讗诪专讜 砖讝讛 讗讬谞讜 诪讚转谞谉 讘谞讙注讬诐 讻诇 讛谞讙注讬诐 讗讚诐 专讜讗讛 讞讜抓 诪谞讙注讜 注爪诪讜 专状诪 讗讜诪专 讗祝 诇讗 谞讙注讬 拽专讜讘讬讜 讻诇 讛谞讚专讬诐 讗讚诐 诪转讬专 讞讜抓 诪谞讚专讬 注爪诪讜 专壮 讬讛讜讚讛 讗讜诪专 讗祝 诇讗 谞讚专讬 讗砖转讜 讜诇讗 拽转谞讬 砖讗讬谞讜 专讜讗讛 讚诪讬 讗砖转讜 诪讻诇诇 砖讛讜讗 专讜讗讛 讗讜转诐 讜讛讻讗 讗讜诇讬 诇讗 讛讬讛 专讘 谞讞诪谉 讘注讬专 讗讜 砖诇讗 讛讬讛 专讜爪讛 诇专讗讜转诐 讚诪讙谞讬讗 讘讗谞驻讬讛 讜讻谉 讛住讻讬诪讜 专讘讜转讬.



讜讛转谞讬讗 讞讻诐 砖讟讬诪讗 讜讻讜'. 驻讬专砖转讬讛 讘驻状拽 讚注状讝 讬驻讛 讘住状讚.



讜讛讗讬讚谞讗 讛讜讗 讚讞砖 讘注讬谞讬讜 讚讻讬 诇讛. 驻讬壮 砖讛讻讬专 讘转讜讱 讚讘专讬讛 讚讛讜专讗讛 讘讟注讜转 讛讜转 讜诇讗 讞砖讬讘讗 讛讜专讗讛 诇砖讜讜讬讛 讞转讬讻讗 讚讗讬住讜专讗 讜讛讜讬 讬讜讚注 砖讻诇 砖讗诪专讜 砖讗讬谉 讞讘讬专讜 专砖讗讬 诇讟讛专 讗讜 诇讛转讬专 讗讬谞讜 讗诇讗 讘讗讜转讜 谞讚讜谉 注爪诪讜 讜诪讜讚讬注讬谉 诇讜 诇砖讜讗诇 砖讗讬谉 讛讚讬谉 讻谉 讗诇讗 砖讛诐 注讜砖讬谉 讻谉 诪驻谞讬 讛讜专讗转 讞讻诐 专讗砖讜谉 讚砖讜讜讬讗 讞转讬讻讛 讚讗讬住讜专讗 讘讞转讬讻讛 讝讜 讘诇讘讚 讜讻砖讟注讛 讘砖拽讜诇 讛讚注转 讚讜拽讗 讻讚驻专讬壮 讛转诐 讜诪讜讚讬注讬谉 诇讗砖讛 砖讗诐 转讞讝讜专 讜转专讗讛 讚诐 砖转诪谞讛 诪诪谞讜 讜砖讗讬谉 诇讛 诇讞讜砖 诇讚诐 讻讝讛 讘驻注诪讬诐 讗讞专讬诐 讚讗讬 诇讗 讞讜诪专讗 讚讗转讬 诇讛 拽讜诇讗 讚讛讚专 讞讝讬讗 讚诐 讗讚讜诐 讜诪砖诇讬诪转讜 诇讚诐 讬专讜拽 讝讛.



讜诪讬 诪讛讬诪谞讗 讜讻讜壮 讗讬讘注讗 诇讛讜 讻讝讛 讟讬讛专 诇讬 讞讻诐 驻诇讜谞讬 诪讛讜. 讗讬讻讗 诇诪讬讚拽 诪讗讬 拽诪讘注讬讗 诇谉 讚讛讗 诪诇讬砖谞讗 诪砖诪注 砖讗讬谉 讗谞讜 讞讜砖砖讬谉 砖讛讗砖讛 讟讜注讛 讘诪专讗讜转 讛讚诐 讜讗状讻 讗诪讗讬 诇讗 诪讛讬诪谞讗 讜讛诇讗 注讚 讗讞讚 谞讗诪谉 讘讗讬住讜专讬谉 讜讙讘讬 讚诐 讗诪专 专讞诪谞讗 讜住驻专讛 诇讛 诇注爪诪讛 讜讗注状讙 讚讗转讞讝拽 讘讟讜诪讗讛 讜讗诪专讬谞谉 讙讘讬 注讜讘专转 注诇 讚转 讜诪砖诪砖转讜 谞讚讛 讛讬讻讬 讚诪讬 讗讬 讚讬讚注 诇讬驻专讜砖讬 讜讗讬 讚诇讗 讬讚注 诪谞讗 讬讚注 讜驻专拽讬谞谉 讻讙讜谉 讚讗状诇 驻诇讜谞讬 讞讻诐 讟讬讛专 诇讬 讗转 讛讻转诐 讜讗讝讬诇 讜砖讬讬诇讬讛 讜讗砖转讻讞 砖拽专讗 讚讜拽讗 讚讗砖转讻讞 砖讬拽专讗 讛讗 诇讗讜 讛讻讬 诪讛讬诪谞讗 讜讗讬讛讜 谞诪讬 诇讻转诐 讚诪砖诪砖转讜 讛讜讗 讚讗讝诇 讜砖讬讬诇 讚讗讬 诇讗 诇讬驻专讜砖. 讜讘讬专讜砖壮 讗诪专讜 讜讻诇讛讜谉 讘注讚讬诐 讜讻讚讻转讬讘谞讗 讛转诐 讜诪讛 砖驻专砖状讬 讝状诇 讙讘讬 讛讗 讚讗讬讘注讬讗 诇谉 讻讝讛 讟讬讛专 诇讬 驻诇讜谞讬 讞讻诐 诪讛讜 讚诪讬讬专讬 砖讗诪专讛 讻谉 诇讞讘专转讛 砖砖讗诇讛 诇讛 注诇 讻转诪讛 讗讬谞讜 诪住驻讬拽 诇注谞讬谉 砖讗诇转讬谞讜 讚讻诇讛 住讜讙讬讬谉 讙诐 诇注谞讬谉 注爪诪讛 讛讬讗 讻讚诪讜讻讞 注讜讘讚讗 讚讬诇转讗. 讜讛谞讻讜谉 砖诇讗 讗诪专讜 讘砖诪讜注转谞讜 讗诇讗 讘诪讬 砖讛讬转讛 谞讚讜谞转 讻谞讚讛 注诇 驻讬谞讜 讗诇诪诇讗 注讚讜转讛 讻讚讗诪专讬谞谉 讘注讜讘讚讗 讚讬诇转讗 讚诪注讬拽专讗 讟诪讜讬讬 讟诪讬 诇讛 讜讻砖讛注讬讚讛 诇讜 讚讻讝讛 讟讬讛专 诇讬 驻注诪讬诐 讗讞专讜转 专讘讛 讘专 讘专 讞谞讛 讞讝专 讜讟讛专讛 注诇 驻讬讛 讜讻谉 讻砖讛讘讬讗讛 讛讬讗 讗讜 讞讘专转讛 讚诐 诇驻谞讬谞讜 讜讛讬讛 诪住讜驻拽 讗讜 讛讬讛 谞讜讟讛 诇讟讜诪讗讛 讜讝讜 讛注讬讚讛 砖讻讝讛 诪诪砖 讟讬讛专 诇讬 讞讻诐 专讗讜讬 诇讛讜专讗讛 讘讛讗 讛讜讗 讚砖拽诇讬谞谉 讜讟专讬谞谉 讗诐 转讛讗 谞讗诪谞转 诇讛讜爪讬讗 讛讚讬谉 诪讟讜诪讗讛 诇讟讛专讛 讗诐 诇讗 讜讗转讬谞讗 诇诪驻砖讟讗 诪讚转谞讬讗 谞讗诪谞转 讗砖讛 诇讜诪专 讻讝讛 专讗讬转讬 讜讗讘讚转讬讜 讜讗注状讙 讚讗讬 诇讗 讚讘讜专讛 讛讬讬谞讜 诪讟诪讗讬谉 讗讜转讛 讻讬讜谉 砖讗诪专讛 讚讜讚讗讬 专讗转讛 讜讗讬谉 讛讚诐 诇驻谞讬谞讜 谞讗诪谞转 诇讟讛专讛 注诇 驻讬讛 讜讚讞讬谞谉 讛转诐 讚讚讬诇诪讗 砖讗谞讬 讛转诐 讚诇讬转讬讛 诇讚诐 拽诪谉 讜诇讬转 诇讬讛 砖讜诐 讘专 讛讻讞砖讛 诪讛 砖讗讬谉 讻谉 讻砖讛讚诐 诇驻谞讬谞讜 讜讛讬讛 谞专讗讛 诇谞讜 砖讛讜讗 讚诐 讟诪讗 讜讛讬讗 讗讜诪专转 讻讝讛 讟讬讛专 诇讬 驻诇讜谞讬 讞讻诐 讛讚专 讗转讬谞谉 诇诪驻砖讟讗 诪注讜讘讚讗 讚讬诇转讗 砖讛讚诐 诇驻谞讬谞讜 讜讟诪讗讜 专讘 讬爪讞拽 讜讞讝专 讜讟讛专讜 注诇 驻讬讛 讜驻专拽讬谞谉 讚讛转诐 谞诪讬 诇讬讻讗 讛讻讞砖讛 讻讬 讛讚诐 讟讛讜专 讛讬讛 诇讚注转讜 讜讻讚讘注讬壮 诇驻专讜砖讬 讜诇讗 讗驻砖讬讟讗 讘注讬讬谉 讜诇讞讜诪专讗 讛讗 讻诇 讛讬讻讗 砖讗讬谉 讚诐 诇驻谞讬谞讜 讗讜 砖讛讜讗 讘驻谞讬谞讜 讜讗讬谉 讗谞讜 专讜讗讬谉 讘讜 砖讜诐 住讬诪谉 讟讜诪讗讛 驻砖讬讟讗 砖讛讬讗 谞讗诪谞转 讘讬谉 诇注爪诪讛 讘讬谉 诇讞讘专转讛 讜谞专讗讛 讚讻诇 砖讛讬讗 谞讗诪谞转 讗讬谉 爪专讬讻讛 砖转讗诪专 讟讬讛专 诇讬 驻诇讜谞讬 讞讻诐 讜讚讬 诇讛 砖转讗诪专 讟讬讛专 诇讬 讞讻诐 讜讛讗 讚谞拽讟讬谞谉 讘讘注讬讬谉 驻诇讜谞讬 讞讻诐 讚讗驻讬壮 讘讛讗 讚诇讗 注讘讬讚讗 讚诪砖拽专讗 讛讜讗 讞讬讬砖讬谞谉 讛讬讻讗 讚讗转讞讝拽 诇谉 讟讜诪讗讛 讘讚诐 拽爪转.



讛状讙 讜讻谉 讛讬讗 讘注拽专 谞讜住讞讬 专讘 讬爪讞拽 讗讙诪专讬壮 住诪讬讱 讜诇讗 讙专住讬壮 讗诇讗 讜诇讬转讗 讘谞讜住讞讬 讚讜拽谞讬 讜讛状驻 讚诪注讜讘讚讗 讚讬诇转讗 诇讬讻讗 诇诪驻砖讟 讘注讬讬谉 讚讛转诐 专讘 讬爪讞拽 讗讙诪专讬讛 住诪讬讱 诇讟讛专 讜讙诐 诪注讬拽专讗 讛讬讛 诪讟讛专 讗诇讗 诪驻谞讬 砖讛讜专讗转讜 砖诇 专讘讛 讘专 讘专 讞谞讛 砖拽讚诪讛 讛讬讛 诪讟诪讗 讜诪讛 砖讛注讬讚讛 诇讜 讚讻讬 讛讗讬 讙讜讜谞讗 讚讻讜讬讬 讚讻讬 诇讛 讝诪谞讬谉 讟讜讘讗 专讗讜讬 讛讜讗 诇讛讗诪讬谞讛 讜诇驻讬 讙专住讗 讝讜 讜驻讬壮 砖诪注讬谞谉 讚讛讗 讚转谞讬讗 讞讻诐 砖讟诪讗 讗讜 砖讗住专 讗讬谉 讞讘讬专讜 专砖讗讬 诇讛转讬专 讗讜 诇讟讛专 讚讗讬转讬讛 讗驻讬诇讜 讛讬讻讗 讚住诪讬讱 讘转专讗 讗讙诪专谞壮 讚讛讻讗 讙诪专讗 讛讜讛 诇专讘 讬爪讞拽 讜讗驻状讛 讛讜讛 诪讟诪讗 讗诇诪诇讗 诪讛 砖讛注讬讚讛 诇讜 讜讻谉 谞专讗讛 诇讻讗讜专讛 讘驻专拽 讗诇讜 讟专驻讜转 诪注讜讘讚讗 讚讛讛讜讗 驻住讜拽转 讛讙专讙专转 讚讗转讗讬 诇拽诪讬讛 讚专讘 讜讗注驻状讬 砖讗讬谞讛 专讗讬讛 讘专讜专讛 讜讻讚讻转讬讘谞讗 讛转诐 讘住讬注转讗 讚砖诪讬讗 讗讘诇 讬砖 砖驻讬专砖讜 讘讻讗谉 讚讛讻讗 诪讛讚专 讛讚专讬谞谉 讘讬谉 诪讛讛讬讗 讚诇注讬诇 讜专讘讛 讘专 讘专 讞谞讛 诇讗 注诇 驻讬讛 讟讬讛专 讗诇讗 诪注讬拽专讜 讜注讚 住讜驻讜 讟讬讛专 讚讻讬讜谉 讚住诪讬讱 讗讙诪专讗 诇讬转 诇讬讛 诇诪讬讞砖 诇讛讜专讗转讜 砖诇 专讗砖讜谉 讻诇诇 讜讗讬谉 讝讛 谞讻讜谉 讜讗驻讬壮 诇谞住讞讬 讚讙专住讬 讛讻讗 讗诇讗 专讘 讬爪讞拽 讜讻讜壮 讚讛讗 讻讘专 谞住转讬讬诪讛 住讜讙讬讬讗 讚诇注讬诇 讜谞拽讟讬谞谉 讗讬讚讱 讘注讬讗 诇诪诇转讗 讘讗谞驻讬 谞驻砖讛 讜讛讬讻讬 讛讜讛 住转专讬谞谉 诪讗讬 讚讗诪专 诇注讬诇 诇讛讚讬讗 讜砖诇讗 讘诇砖讜谉 讚讬诇诪讗 讚诪注讬拽专讗 专讘讜讬讬 讚讻讬 诇讛 讜讻讜壮 讗讬谉 讝讜 砖讬讟转 转诇诪讜讚讗 讘讻诇 诪拽讜诐 讜讗诇讜 讗讬转讬讛 讛讜讛 诪驻专砖 诇讛 转诇诪讜讚讗 诇讛讚讬讗 讜诪转谞讬转讗 谞诪讬 讚拽转谞讬 讗讬谉 讞讘讬专讜 专砖讗讬 诇讛转讬专 住转诪讗 拽转谞讬 讜讗驻讬壮 住讜诪讱 注诇 讙诪专讗 讚讬诇讬讛 讜讛讗诪转 讻驻讬专讜砖 讛专讗砖讜谉 讜讻谉 讚注转 专讘讬谞讜 诪讜专谞讜 讛诪讜讘讛拽 讛专状讗 讛诇讜讬 讝状诇 讘砖诐 专讘讜转讬讜 讜讘诪拽讜诪讜 讛讗专讻转讬 讘住状讚.



砖诪讗 讟注讬转讬 讜讚讗讬 讟注讛. 驻讬壮 讚拽住状讚 砖讗祝 专壮 讛讻讬专 讘注爪诪讜 讻讬 专讗讬讬转 诇讬诇讛 诇讗 讛讬转讛 讘专讜专讛 诇讜 讜诇讻讱 讞讝专 讜专讗讛 讘讬讜诐 讜专讗讬讬转 讛讬讜诐 讛讬讗 谞讚讜谞转 讘转讞诇转 专讗讬讛 讜讻讬讜谉 砖讛讬讗 讟讛讜专讛 诇讗 讛讬讛 诇讜 诇讞讜砖 诇专讗讬讛 砖诇 讗讞状讻 专讗讜讬 讛讜讗 诇讛砖转谞讜转 讙诐 诇讗 讛讬讛 诇讜 诇讞讜砖 砖诪讗 讻讱 讛讬讛 拽讜讚诐 专讗讬讬转 砖讞专讬转 砖讗讬谉 诇讜 诇讚讬谉 讗诇讗 诪讛 砖注讬谞讬讜 专讜讗讜转 砖讗状讻 讗讬谉 诇讱 讞讻诐 砖讬讟讛专 讚诐 讗诐 诇讗 讛讬讛 砖诐 讻砖谞诪爪讗 讘驻专讜讝讚讜专 讜驻专拽讬谞谉 讚专壮 住讜诪讱 讛讬讛 讘转讞讬诇讛 注诇 诪专讗讬转 讛诇讬诇讛 讜讘转讞诇转 讛讜专讗讛 讛讬转讛 诇讜 讗诇讗 讻讬 讻砖专讗讛 讗讜转讜 讘讬讜诐 讛讬讛 诪讟讛专 诪驻谞讬 砖谞专讗讛 诇讜 砖诇讗 专讗讛讜 讘诇讬诇讛 讘讟讜讘 诪驻谞讬 砖讗讬谉 讗讜专 讛谞专 讘专讜专 讻讗讜专 讛讬讜诐 讜诇讻谉 讻砖讞讝专 讜专讗讛 讘讜 讻诪专讗讛 讚诐 砖诇 诇讬诇讛 讟讬诪讗 讻驻注诐 讛专讗砖讜谉 讗诇讗 砖注讚讬讬谉 讛讬讛 讞讜砖砖 讘注爪诪讜 砖诪讗 讛讜讗 讟讜注讛 讜讻讬 诇讗 讛讬讛 讻谉 讛讬讛 讘诇讬诇讛.



讜讻诇谉 讗讬谉 讘讜讚拽讬谉 讗讜转诐 讗诇讗 讘讬谉 讞诪讛 诇爪诇. 讜讗状转 讜诪讬 讙专注讬 砖讗专 诪拽讜诪讜转 诪讘讚讬拽讛 诇讗讜专 讛谞专 讗讜 讬讜诐 讛诪注讜谞谉 讜讬状诇 砖诇讗 讗诪专 专诪讬 讘专 砖诪讜讗诇 讗诇讗 诇讚讜专讜转 讗讞专讜谞讬诐 砖诇讗 讛讬讜 讘拽讬讗讬谉 讘讚讘专 讻诇 讻讱 讘讞诪讛 讜讘爪诇 讬砖 砖驻讬专砖讜 砖诪驻壮 讛讜讗 专诪讬 讘专 讞诪讗 讚讛讬讬谞讜 讘讬谉 讞诪讛 诇爪诇 讻讬 讬讚讜 诪驻住拽转 讘讬谉 讛讞诪讛 讜爪诇 砖讘讬讚讜 讜讛讚诐 讘讬谞转讬诐 讜讗讞专讬诐 驻讬专砖讜 讚转专讜讬讬讛讜 讘注讬谞谉 讜诇驻讬 砖讛诪拽讜诐 讛住诪讜讱 诇讞诪讛 讗讬谉 讘讜 爪诇 讙诪讜专 讘诪拽讜诐 砖讛讜讗 专讞讜拽 诪诪谞讜 诇讻讱 谞拽专讗 讘讬谉 讞诪讛 诇爪诇 讜讛讜住讬祝 专讘 谞讞诪谉 讻讬 注诐 讻诇 讝讛 诇讗 讬讘讚拽谞讜 讗诇讗 讻砖谞讜转谉 讬讚讜 讘讬谉 讞诪讛 诇爪诇 砖诪讗 讝讜讛专 讛砖诪砖 讬诪谞注 诪诪谞讜 讛讻专转 诪专讗讬转讜.





讛诪讗讬专讬

转"砖 讚讬诇转讗 讗讬讬转讗 讚诪讗 诇拽诪讬讛 讚专讘讛 讘讘"讞 讜讻讜'. 讗讬 拽砖讬讗 讗讚专讘讛 讗讬驻讻讗 诪住转讘专讗 讚讗诐 讻谉 讚谞讗诪谞转 讗砖讛 诇讜诪专 讻讝讛 讟讬讛专 诇讬 驻诇讜谞讬 讞讻诐 讜诇讟讛专 讗驻讬诇讜 诇讞讘专转讛, 诇诪讛 讛讘讬讗转讜 讬诇转讗 拽诪讬讛 讚专讘讛 转讟讛专 诇谞驻砖讛 讚讛专讜 讻诇 讬讜诪讗 谞诪讬 诪讟讛专 诇讛, 讗"诇 拽住"讚 讛砖转讗 讚讗讬讛讬 住讘专讗 讚诇讗 诪讛讬诪谞讛 诇谞驻砖讛, 讗讬 谞诪讬 诪讞诪讬专讛 注诇 谞驻砖讛, 讗讬 谞诪讬 诪砖讜诐 讻讘讜讚谉 砖诇 讞讻诪讬诐 讛诇诇讜 讗讬谞讛 专讜讗讛 讘诪拽讜诪谉 讻讚讗诪专谉 诇注讬诇.





转讜住驻讜转 专讗"砖

讜讛讗 专讘讛 讚讬讚注 讘讟讬讘注讗 讜诇讗 讬讚注 讘讚诪讗. 专讘讛 讙专住 讗讘诇 专讘讗 讛讬讛 讘拽讬 讻讚诪讜讻讞 诇拽诪谉 讙讘讬 讛讬驻专讗 讗讜专诪讬讝 讜诇讗 讻诪讜 砖驻专砖"讬 讚讗讬转专讞讬砖 诇讬讛 谞讬住讗 讚诇讗 诪砖诪注 讛讻讬 讚讜拽讗 讘讚诐 讻谞讬诐 讛讜讗 讚讗讬转专讞讬砖 诇讬讛 谞讬住讗 讜注讜讚 讚专讘讗 诇讗 讞讝讬 讚诪讗 讘砖谞讬 讚专讘讬 讝讬专讗:



讗专讞讬讛 讗诪专 讛讗讬 讚诐 讞讬诪讜讚 讛讜讗. 驻讬' 讜讟诪讗 讻讚讗诪专讬谞谉 转讘注讜讛 诇讬谞砖讗 讜谞转驻讬讬住讛 爪专讬讻讛 诇讬砖讘 讝' 谞拽讬讬诐 砖诪讗 诪讞诪转 讞讬诪讜讚 专讗转讛 讚诐 讜诇讛专讗讜转 讞讻诪转讜 讛讜讗 讚讗诪专 讛讻讬:



讟讬驻转讗 拽诪讬讬转讗 诇讗 诪讬讬转讬 拽诪讬讬讛讜 讚专讘谞谉. 砖讗专 讛讞讻诪讬诐 砖讛讬讜 专讜讗讬谉 诇讗 讛讬讜 诪讞诪讬专讬谉 讻诇 讻讱 (讻诇讜诪专) 讗讜 砖诪讗 讛讬讜 讘拽讬讗讬谉 讬讜转专 讜专讜讗讬谉 讛讬讜 讘讝讛 砖诪讘讬讗讬谉 诇驻谞讬讛诐 讗讬 讝讛 诪专讗讜转 讚诐 专讗转讛 讗祝 讘讟讬驻讛 拽诪讬讬转讗:



讬诇转讗 讗讬讬转讬 讚诪讗 拽诪讬讛 讚专讘讛 讘专 讘专 讞谞讛. 诪讛 砖诇讗 讛专讗转讛 诇专讘 谞讞诪谉 讘注诇讛 砖诪讗 诇讗 讛讬讛 讘拽讬 讜讛讗 讚讗诪专 专讘 谞讞诪谉 诇注讬诇 讚讚诐 讛拽讝讛 拽讘诇讛 讛讬转讛 讘讬讚讜. 讗讬 谞诪讬 讛讬转讛 讬专讗讛 砖诇讗 讬讞诪讬专 注诇 注爪诪讜 诇讛讬讜转 诇讘讜 谞讜拽驻讜 讜驻讜专砖 讜诇讗 讬住诪讜讱 注诇 讞讻诪转讜. 讗讬 谞诪讬 砖诇讗 转转讙谞讛 讘驻谞讬讜 讜讗讬谉 诇讜诪专 讚诇驻讬 诪注砖讛 砖诇讗 讛讬讛 专讘 谞讞诪谉 讘注讬专 讚诪讚拽讗诪专讛 讻诇 讬讜诪讗 讛讜讛 诪讟讛专 诇讬 讻讛"讙 诪砖诪注 砖讛讬转讛 专讙讬诇讛 诇讛专讗讜转 诇讜. 讜讗讬谉 诇讜诪专 讚讗讬谉 讗讚诐 专讜讗讛 讚诪讬 讗砖转讜 讚讛讗 转谞谉 讘诪住' 谞讙注讬诐 讻诇 讛谞讙注讬诐 讗讚诐 专讜讗讛 讞讜抓 诪谞讙注讬 讗砖转讜 专' 诪讗讬专 讗讜诪专 讗祝 诇讗 谞讙注讬 拽专讜讘讬讜. 讻诇 讛谞讚专讬诐 讗讚诐 诪转讬专 讞讜抓 诪谞讚专讬 注爪诪讜 专' 讬讛讜讚讛 讗讜诪专 讗祝 诇讗 谞讚专讬 讗砖转讜 讜讗讬诇讜 讻诇 讛讚诪讬诐 讗讚诐 专讜讗讛讞讜抓 诪讚诪讬 讗砖转讜 诇讗 拽转谞讬:



讗讙诪专讬讛 住诪讬讱. 讜讛砖转讗 讛讚专 讘讬讛 诪砖讬谞讜讬讬讗 拽诪讗 讚诪注讬拽专讗 讟诪讜讬讬 讟诪讬 诇讛 讚讻讬讜谉 讚讗讙诪专讬讛 住诪讬讱 诪爪讬 砖驻讬专 诇讟讛专 诪讛 砖讗住专 讛专讗砖讜谉 讚讛讗 讚讗诪专讬' 讗讬谉 讞讘讬专讜 专砖讗讬 诇讟讛专 讛讬讬谞讜 讟注诪讗 讚讜拽讗 诪住讘专讗 讗讘诇 讗讬谉 诇驻专砖 讚讗讙诪专讬讛 住诪讬讱 讜诇驻讬讻讱 讛讗诪讬谉 诇讚讘专讬讛 讜诇注讜诇诐 爪专讬讻讬谉 诇砖谞讜讬讬讗 拽诪讗 讚讗"讻 拽砖讛 诪讛讛讬讗 讚讗诪专讬谞谉 驻专拽 讗诇讜 讟专讬驻讜转 讛讛讬讗 诪讞讟讗 讚讗讬砖转讻讞 讘住讬诪驻讜谞讗 专讘讗 讚讻讘讚讗 诪专 讛讜谞讗 讘专讬讛 讚专讘 讗讬讚讬 讟专讬祝 专讘 讗讚讗 讘专 诪谞讬讜诪讬 诪讻砖讬专 讜转讬诪讛 讬诇转讗 讛讬讻讬 注讘讚讛 讛讻讬 讜讛讗 讗诪专讬谞谉 驻"拽 讚注"讝 讛谞砖讗诇 诇讞讻诐 讜讟讬诪讗 诇讗 讬砖讗诇 诇讞讻诐 讜讬讟讛专 讜讬"诇 讚拽驻讬讚讗 讚讛转诐 诇讗讜 讗砖讜讗诇 拽讗讬 讗诇讗 讗讞讻诐. 讻诇讜诪专 砖诇讗 讬转讬专 讞讻诐 诪讛 砖讗住专 讞讘讬专讜 讗讘诇 讛砖讜讗诇 讬讻讜诇 诇讬砖讗诇 诪讛 砖讬专爪讛 讜讘诇讘讚 砖讬讗诪专 驻诇讜谞讬 讟讬诪讗 诇讬 讜讗诐 讬专讗讛 诇砖谞讬 砖讟注讛 讛专讗砖讜谉 讬砖讗 讜讬转谉 注诪讜 注讚 砖讬讞讝讬专谞讜 讜讘讛讻讬 谞讬讞讗 谞诪讬 讛讗 讚驻专讬讱 诇注讬诇 讜讛讬讻讬 注讘讬讚 讛讻讬 讜讛转谞讬讗 讞讻诐 砖讟讬诪讗 讻讜' 讜诪讗讬 拽讗 驻专讬讱 讚诇诪讗 讗讬讛讬 诇讗 拽讗诪专讛 诇讬讛 砖专讘讛 讘专 讘专 讞谞讛 讟讬诪讗 诇讛 讗诇讗 讜讚讗讬 诇讗 讛讬转讛 砖讜讗诇转 诇讜 讗诐 诇讗 砖讛讬转讛 讗讜诪专转 诇讜 砖讻讘专 讟讬诪讗 诇讛 专讘讛 讘专 讘专 讞谞讛:



住诇讬拽 驻专拽 讻诇 讛讬讚





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讻讝讛 讟讬讛专 讻讜' 砖转住诪讜讱 注诇讬讛 讞讘专转讛 讻讜' 注讻"诇 讜诇讗 讘注讬 诇驻专讜砖讬 诪讛讜 砖转住诪讜讱 注诇讬讛 注爪诪讛 讘专讜讗讛 讚诐 讗讞专 讚讗驻砖专 讚讗讬谉 讗讚诐 专讜讗讛 讚诐 注爪诪讜 诪讬讛讜 讛讜讛 诪爪讬 诇驻专砖 诪讛讜 砖讬住诪讜讱 讛专讘 讛谞砖讗诇 注诇讬讛 讛讬讻讗 讚诇讗 讗讙诪专讬讛 住诪讜讱 讜讻驻讬' 专砖"讬 诇诪住拽谞讗 讚讛讗 谞诪讬 拽诪讘注讬讗 诇讬讛:


讘驻专砖"讬 讘讚"讛 讞讝专 讜讟讬诪讗 拽住诇拽讗 讚注转讱 诇讗 拽讞讝专 讜专讗讛讜 讗诇讗 诪讗诇讬讜 拽讞讝专 讻讜' 注讻"诇 讛讻讬 讜讚讗讬 诪砖诪注 讚讛砖转讗 讛讜讛 住诇拽讗 讚注转讱 讚诪讗诇讬讜 讞讝专 注讚 讚诪砖谞讬 诇讬讛 讻讬讜谉 讚讞讝讗 讚讛讚专 讜讗砖转谞讬 讗诪专 讛讗讬 讟诪讗 讻讜' 讗讱 讬砖 诇讚拽讚拽 讗诪讗讬 诇讗 住讙讬 诇讬讛 诇诪讬诪专 讚讛砖转讗 讛讜讛 住"讚 讚讘诇讬诇讛 诇讗 讗讞讝拽讬讛 讘讟诪讗 讗诇讗 诪住驻拽 讟讬诪讗 讜诪砖"讛 驻专讬讱 讚讘讻讬 讛讗讬 讙讜讜谞讗 讗讬转 诇谉 诇诪讬诪专 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讜诪砖谞讬 讚讘诇讬诇讛 讗讞讝拽讬讛 讘讟诪讗 讚讛砖转讗 诇讗 讚诪讬 诇讛讗 讚讗讬谉 诇讜 诇讚讬讬谉 讻讜' 讚讛讛讜讗 诪讬讬专讬 讚诇讗 讗讞讝讬 讻砖讛讜讗 诇讞 讜诇讗 讗讚诪讬 诇讬讛 讻讟诪讗 讻驻讬专讜砖 专砖"讬 诇拽诪谉 讜谞专讗讛 诇驻专砖 讚讛讗 讘讛讗 转诇讬讗 讚讛讜讛 住诇拽讗 讚注转讱 讚诪住驻拽 讟讬诪讗 讜诇讗 讗讞讝拽讬讛 讘讟讜诪讗讛 讘诇讬诇讛 诪砖讜诐 讚讗讬谉 讘讜讚拽讬谉 诇讗讜专 讛谞专 讜诇诪讞专 讘讬讜诐 讗驻砖专 砖讛讬讛 诪讟讛专讜 砖驻讬专 讗注"讙 讚诇讗 讗砖转谞讬 诇讬讛 诪讘诇讬诇讛 讜讛砖转讗 讗驻砖专 讙诐 讻谉 讚诪讗诇讬讜 砖讜讘 讞讝专 讜讟讬诪讗 诪砖讜诐 讚讗诪专 讚讘诇讬诇讛 诇讞 讛讬讛 讜讛讬讛 讜讚讗讬 讟诪讗 讜讛砖转讗 讘讬讜诐 讗砖转谞讬 讘讬讘砖 讜讗讛讗 拽驻专讬讱 讚讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讜讛诪转专抓 讛砖讬讘 诇讜 讚住讘专 专讘讬 讘讜讚拽讬谉 诇讗讜专 讛谞专 讜讘诇讬诇讛 讗讞讝拽讬' 讘讟讜诪讗讛 讜讗诐 讻谉 注"讻 讚讘讬讜诐 诇讗 讟讬讛专讜 讗诇讗 诪讚讗砖转谞讬 诇讬讛 诪讘诇讬诇讛 讜讛讜讛 住讘专 讚讗讬谉 讚专讱 讚诐 诇讛砖转谞讜转 讜讻讬讜谉 讚讛砖转讗 讗砖转谞讬 诪讘诇讬诇讛 注"讻 讚讘诇讬诇讛 谞诪讬 讻讱 讛讬讛 讗诇讗 讚诇讗 讗转讞讝讬 讘诇讬诇讛 砖驻讬专 讜讗诐 讻谉 讜讚讗讬 诇讗 讛讜讛 讞讝专 诇讟诪讗 诪讗诇讬讜 讗诇讗 诪砖讜诐 讚讞讝讗 讚讛讚专 讗砖转谞讬 驻注诐 砖谞讬 讜专讗讛 讚讚专讻讜 诇讛砖转谞讜转 讛诇讻讱 讛讚专 诇诪诇转讬讛 砖讟讬诪讗 讘诇讬诇讛:





诪讛专砖"讗 - 讞讬讚讜砖讬 讗讙讚讜转

讜讗诪讗讬 拽专讬 诇讬讛 诪专讗 讚讗专注讗 讚讬砖专讗诇 讻讜' 讗专讞讬讛 讗诪专 诇讬讛 讚诐 讞讬诪讜讚 讻讜'. 讜注"砖 讚讗讜讬专讗 讚讗"讬 诪讞讻讬诐 讜拽专讬 注诇讬讛 住讜讚 讛' 诇讬专讗讬讜 砖讛讘讬谉 讝讛 讘专讬讞讗 讘注诇诪讗 讻诪讜 砖诪爪讬谞讜 讘诪诇讱 讛诪砖讬讞 讜讛专讬讞讜 讘讬专讗转 讛' 讜讙讜' 讚诪讜专讞 讜讚讗讬谉 讻讚讗诪专讬谞谉 驻专拽 讞诇拽 讜拽"诇:


砖诐 讗讬驻专讗 讛讜专诪讬讝 讻讜' 讛讛讜讗 讘转专讗 讚诐 讻谞讬诐 讛讜讛 讻讜' 讗诪专讛 讬讛讜讚讗讬 讘转讜讜谞讬 讚诇讘讗 讬转讘讬. 讬专讗讛 砖讛讬转讛 谞拽专讗转 讛讜专诪讬讝 注"砖 砖讛讬转讛 讬讜讚注转 讘诪注砖讛 砖讚讬诐 讜诇讻讜诇讛讜 讚诪讬诐 讛讬讛 讗驻砖专 诇讛 诇注诪讜讚 注诇 讟讘注诐 注诇 讬讚讬 诪注砖讛 砖讚讬诐 讞讜抓 诪讛讛讜讗 讚诐 讘转专讗 讚诐 讻谞讬诐 讻讚讗诪专讬谞谉 讘住讜祝 驻专拽 讚' 诪讬转讜转 讗爪讘注 讗诇讛讬诐 讛讜讗 诇驻讬 砖讗讬谉 讛砖讚 讬讻讜诇 诇讘专讗讜转 讘专讬讛 驻讞讜转讛 诪讻砖注讜专讛 讜讗讬 讗驻砖专 诇注诪讜讚 注诇讬讜 专拽 讘讞讻诪转 讗诇讜讛讬转 讜讻讚讗诪专 诇注讬诇 讚诇讗讜 讘讟讘注讛 转诇讬讗 讜讛谞讛 讗谞讛 讛砖"讬 诇讬讚 专讘讗 讚砖讚专 诇讛 诪住专讜拽讬转讗 注讚 砖讗诪专讛 讜讛讜讚讬转 砖讬砖 诇讬讛讜讚讗讬 诪注诇讛 讬转讬专讛 注诇 砖讗专 讗讜诪讜转 砖讛诐 讬讜讚注讬诐 讘讞讻诪转 讗诇讜讛讬转 讜讘转讜讜谞讬 讚诇讘讗 讬转讘讬 注"讚 讛砖诐 讬专讗讛 诇诇讘讘 讜讻讚讗诪专讬谞谉 讘讝讛 住讜讚 讛' 诇讬专讗讬讜 讜讚讜"拽:





诪讛专"诐

讚"讛 讗讙诪专讬' 住诪讬讱 讜讻讜' 讜拽砖讛 讚讘驻' 讗"讟 讗诪专讜 讜讻讜' 讜专讘 讗讞讗 讘专 诪谞讬讜诪讬 诪讻砖讬专. 驻讬' 讜讗讬转讗 讚讛讟注诐 讚诪讻砖讬专 诪砖讜诐 讚讗讙诪专讬讛 住诪讬讱 讜注"砖:





讞讻诪转 砖诇诪讛

专砖"讬 讘讚"讛 讗讬驻专讗 讛讜专诪讬讝 讻讜' 讜讻讱 砖诪讛 讜讗注驻"讻 讛讬转讛 诪砖诪专转 注爪诪讛 诪谞讚讜转 讜拽专讜讘讛 诇讛转讙讬讬专 讜讗祝 拽专讘谞讜转 讛讬转讛 砖讜诇讞转 讻讜' 讻爪"诇:


讘讚"讛 讘讬谉 讟诪讗讛 诪' 讜讞讚 讗讜 讘讬讜诐 驻' 讜讗讞讚 讻爪"诇 讜讛住"讚:


讘讚"讛 诪注讬拽专讗 讻讜' 讘讟讜诪讗讛 讚讗诪专讬谞谉 诇拽诪谉 讻讜' 讛讚"讗:


转讜住' 讘讚"讛 讗讙诪专讬讛 住诪讱 讻讜' 诇讻讱 谞专讗讛 诇驻专砖 讻讜'. 谞"讘 讜讬砖 诇讚讞讜转 讚讛转诐 讘讗讛 诇驻谞讬 砖谞讬讛诐 讛砖讗诇讛 讻讗讞转 讙诇讬讜谉:





专砖"砖

专砖"讬 讚"讛 讘转讜讜谞讬 诇讘讗讬. 讜诪讞讚专讬诐 诪转专讙诪讬谞谉 讜诪转讜谞讬讗 (讚讘专讬诐 诇讘 讻讛). 讻爪"诇:



转讚"讛 讻诇. 专' 讬讛讜讚讛 讗讜诪专 讗祝 诇讗 谞讚专讬 讗砖转讜. 讻爪"诇:





讛讙讛讜转 讬注讘"抓

讙诪壮 讗诪专 专讘讬 讝讬专讗 讟讘注讗 讚讘讘诇. 谞"讘 谞专讗讛 砖讛讜讗 注谞讬谉 讟讘注 讛注讜诇诐 砖谞砖转诪砖讜 讘诪诇讛 讝讜 讛专讘讛 讛讟讘注讬讬诐. 讜诪讻讗谉 诇拽讞讜讛 讜诇讗 诪爪讬讙讜 诇讛 讞讘专 讘转诇诪讜讚:


砖诐 讛讜讛 讬转讬讘 专讘 注讜讘讚讬讗 拽诪讬讛. 谞"讘 讘驻专拽 诇讗 讬讞驻讜专:


砖诐 讜讻诇讛讜 讗诪专讬谞讛讜 讛讛讜讗 讘转专讗 讜讻讜壮 讻爪"诇:


砖诐 讗讬讬转讬讗 讚诪讗 诇拽诪讬讛 讚专讘讛 讘讘状讞 讜讻讜壮 讜讛讚专 讗讬讬转讬讗 讚诪讗 讻爪状诇 讜讻谉 诇拽诪谉:


砖诐 砖讗谞讬 讛转诐 讚诇讬转讗 诇拽诪谉 讻爪"诇:


砖诐 诪注讬拽专讗 讗讞讝拽讬讛. 谞"讘 注砖讬状注 (讞状讗 住讬壮 讘):


砖诐 讗诪专 讜讚讗讬 讟讛讜专 讻爪状诇 讜转讬壮 诇讗 谞诪讞拽:


砖诐 专讘讬 讘讚讬拽 诇讗讜专 讛谞专. 谞"讘 讜讛讗 讚讗诪专 讘驻状拽 讚诪讙讬诇讛 讙讘讬 讗讘讬讙讬诇 讜讻讬 诪专讗讬谉 讚诐 讘诇讬诇讛 讛转诐 讘讚专讱 讛讬讛 砖诇讗 讛讬讛 诇讗讘讬讙讬诇 讗讜专 讛谞专 砖谞讗诪专 讜讛讬讗 讬讜专讚转 讘住转专:


专砖状讬 讚"讛 讗讬驻专讗 讛讜专诪讬讝 讜讻讜壮 讜讗注驻状讻 讛讬转讛 诪砖诪专转 注爪诪讛. 谞"讘 讙诐 讻诇 讛驻专住讬讬诐 谞讝讛专讬诐 诪谞讚讜转 讻讚讗讬转讗 讘驻专拽讗 讚讞住讬讚讛 讘注讜讘讚讗 讚讝谞讚讜拽谞讗 讜讘驻' 讗诪状注 (注"讝 讚壮 讻"讚) 讻诪讗谉 拽专讬 驻专住讗讬 诇谞讚讛 讚砖转谞讗 讜讻讜壮:


砖诐 讚"讛 诪拽讟诇讗 讻诇诪讬 讜讻讜壮 讜诪砖讜状讛 砖诇讞 诇讛讗讬. 谞"讘 诇驻讬 砖讛讜讗 诪讙讜谞讛 砖诇讞讜 诇讬 注状讬 专诪讝. 诪讞讜讬 驻专住讗讬 诇讻讜 讘诪讞讜讙:


讚状讛 讘讞讜讜谞讬 诇讘讗讬 讜讻讜壮 讬讜砖讘讬诐 诪讞讚专讬诐 诪转专讙诪讬谞谉 讻爪"诇:


转讜住壮 讚状讛 讜讛讗 讜讻讜壮 讚专讘讗 讛讬讛 讘拽讬. 谞状讘 讚讬讛讘讜 诇讬讛 讞讜讻诪转讗 讚专"讛:


讚状讛 讗讙诪专讬讛 住诪讬讱 讜讻讜壮 讜专讘讬 讗讞讗讬 讘专 诪谞讬讜诪讬 诪讻砖讬专 讜讻讬壮. 谞"讘 讛转诐 讗讬讻讗 诇诪讬诪专 砖讛砖讗诇讛 讘讗 诇驻谞讬 砖谞讬讛诐 讻讗讞讚 讜讛讙讬讚 讻诇 讗讞讚 诪讛诐 讚注转讜 讜讛讜讬 讻砖讗专 讻诇 诪讞诇讜拽转 讞讻诪讬诐 诇砖诐 砖诪讬诐:





讘谉 讬讛讜讬讚注

讜旨诪指讛 专址讘旨执讬 讞植谞执讬谞指讗 讚旨职注址谞职讜职转指谉 讛讜旨讗, 诪址讞执讬转 谞址驻职砖讈值讬讛旨 诇职住指驻值拽 讜职讞指讝执讬, 讗植谞指讗 诇指讗 讗址讞职讝执讬. 谞专讗讛 诇讬 讘住"讚 讛讻讜谞讛 讚诪专讗讜转 讛讚诪讬诐 砖诇 讛讗砖讛 讬砖 讘讛诐 讞讻诪讛 谞驻诇讗讛 诇讟讛专 讗讜 诇讟诪讗 讜诇讻谉 讗讬谉 讻诇 讞讻诐 讬讜讻诇 诇讛讻谞讬住 注爪诪讜 讘诪专讗讜转 讛讚诪讬诐 讗诇讗 讗诐 讻谉 讛讜讗 诪讜诪讞讛 讜诪讜住诪讱 诪专讘讜转讬讜 讜讬砖 讛专讘讛 讞讻诪讬诐 讙讚讜诇讬诐 讗祝 注诇 驻讬 砖讬砖 诇讛诐 讬讚讬注讛 讘诪专讗讛 讛讚诪讬诐 讗讬谉 专讜爪讬诐 诇讛讻谞讬住 注爪诪诐 诇讛讟驻诇 讘讛诐 讻讬 讬讞讜砖讜 砖诪讗 讬砖谞讜 讜讬讟注讜 讘讚诪讬讜谞诐 讜注讬讬谉 诪爪讬注讗 (讘讘讗 诪爪讬注讗 驻讚:) 讘专讘讬 讗诇注讝专 讘专讘讬 砖诪注讜谉 砖讟讬讛专 砖讬转讬谉 诪讬谞讬 讚诪讗 讜讛讜讜 拽讗 诪专谞谞讬 专讘谞谉 讜讗诪专讬 住诇拽讗 讚注转讱 诇讬转 讘讛讜 讞讚 住驻拽 注讬讬谉 砖诐.
讜注诇 讻谉 讗诪专 专讘讬 讗诇注讝专 讻讗谉 诪谉 讛专讗讜讬 砖讗转谞讛讙 讘诪讬讚转 注谞讜讛 讜诇讗 讗讟讜诇 讛讻讘讜讚 讛讝讛 诇讛讬讜转 诪讟驻诇 讘诪专讗讜转 讛讚诪讬诐 诇讛讜专讜转 讘讛诐 讚讬谉 诇讟讛专 诪驻谞讬 砖讚讘专 讝讛 诪住讜专 讘讬讚 讙讚讜诇讬 讛讞讻诪讬诐 讜诇讗讜 讻诇 讞讻诐 讬讻讜诇 诇讬讟讜诇 讛砖诐 讘讝讛, 讗诪谞诐 注诐 讻诇 讝讛 讗讬谉 讗谞讬 诪讜砖讱 注爪诪讬 诪讚讘专 讝讛 诪爪讚 讛注谞讜讛 讗诇讗 讗谞讬 诪讻谞讬住 注爪诪讬 讘诪专讗讜转 讛讚诪讬诐 讜讗讟驻诇 讘讛诐 诇专讗讜转诐 讜诇讛讜专讜转 讘讛诐 讟讛专讛 讗讜 讟讜诪讗讛 讬注谉 讻讬 讗诪专转讬 讜诪讛 专讘讬 讞谞讬谞讗 讚注谞讬讜 讛讬讛 讘讗诪转 诇讗 诪砖讱 注爪诪讜 诪讚讘专 讝讛 诪爪讚 讛注谞讜讛 讗诇讗 讛讬讛 诪讞讝讬拽 注爪诪讜 诇诪讜诪讞讛 讜讘拽讬 讜诪讞讬转 谞驻砖讬讛 诇住驻讬拽讗 诇讟讛专 讗讜 诇讟诪讗 讻诇讜诪专 讻诇 诪专讗讛 讚诐 砖讗讬谞讜 讘专讜专 诇讻诇 讗讚诐 讗诇讗 爪专讬讱 诇讛专讗讜转讜 诇讞讻诐 讛讘拽讬 讘讚诪讬诐.
讛谞讛 讝讛 讛诪专讗讛 拽讜专讬谉 讗讜转讜 讘砖诐 住驻拽 讜讻诪讜 砖讗诪专讜 讘讙诪专讗 讚诪爪讬注讗 讚祝 驻"讚 讚讗诪专讬 专讘谞谉 住诇拽讗 讚注转讱 诇讬转 讘讛讜 讞讚 住驻拽, 讻诇讜诪专 诇讬转 讘讛讜 诪专讗讛 讚诐 砖讚讜诪讛 诇讚诐 讟讛讜专 讜讚讜诪讛 诇讚诐 讟诪讗 砖谞拽专讗 注诇讬讜 砖诐 住驻拽, 讜诇讝讛 讗诪专 讻讗谉 '谞讞讬转 谞驻砖讬讛 诇住驻讬拽讗' 专爪讜谞讜 诇讜诪专 诇讚诐 砖讛讜讗 讘讙讚专 讛住驻拽 讜谞拽专讗 注诇讬讜 砖诐 '住驻拽' 讗驻讬诇讜 讛讻讬 谞讞讬转 谞驻砖讬讛 诇专讗讜转讜 讜诇讛讜专讜转 讘讜 诇讜诪专 注诇讬讜 讟讛讜专 讗讜 讟诪讗 注诇 驻讬 诪专讗讛 注讬谞讬 砖讻诇讜 讻讗砖专 讬砖驻讜讟 注诇讬讜 讘讞讻诪转讜 注诇 驻讬 讻诇诇讬 讛拽讘诇讛 砖讘讬讚讜 讘诪专讗讜转 讛讚诪讬诐 讜诇讗 讛讬讛 诪讜砖讱 注爪诪讜 诪讛讜专讗讜转 讚诪讬诐 讗诇讜 诪爪讚 讛注谞讜讛 诇讜诪专 诪讛 讗谞讬 讞砖讜讘 诇讛转讬专 讛住驻讬拽讜转 讜诇讛讜专讜转 讘讛诐 讜讻诇 砖讻谉 讗谞讬 砖讗讬谉 诇讬 注谞讜讛 讻诪讜讛讜 砖诇讗 讗诪砖讜讱 讬讚讬 诪诪专讗讜转 住驻讬拽讜转 讛讚诪讬诐.



讜职讗址诪旨址讗讬 拽指专执讬 诇值讬讛旨, 诪指专指讗 讚旨职讗址专职注指讗 讚旨职讬执砖讉职专指讗值诇? 讚旨职讛址讛执讬讗 讗执转旨职转指讗 讜职讻讜旨'. 讬砖 诇讛拽砖讜转 诪讛讗讬 注讜讘讚讗 诪讜讻讞 讚讛讬讛 诇讜 专讜讞 讛拽讜讚砖 讜诪讛 砖讬讬讻讜转 讬砖 讘讝讛 诇拽专讜转 诪讗专讬讛 讚讗专注讗 讚讬砖专讗诇?
讜谞专讗讛 诇讬 讘住"讚 讬讚讜注 讻诇 讘注诇讬 谞讘讜讗讛 讛诐 讘讚讜讻专讗 砖讛讜讗 住讜讚 讛转驻讗专转 讜讘注诇讬 专讜讞 讛拽讜讚砖 讛诐 讘谞讜拽讘讗 砖讛讜讗 住讜讚 讛诪诇讻讜转 讜讬讚讜注 讚讗专抓 讬砖专讗诇 讛讬讗 讘住讜讚 讛诪诇讻讜转 讜诇讛讻讬 讘注讘讜专 讚谞诪爪讗 讘讜 专讜讞 讛拽讜讚砖 拽专讬 诇讬讛 讘砖诐 诪讗专讬讛 讚讗专注讗 讚讬砖专讗诇.



讗址专职讞值讬讛旨, 讗指诪址专 诇指讛旨: 讚旨址诐 讞执诪旨讜旨讚 讛讜旨讗. 谞专讗讛 讜讚讗讬 讚讚诐 讞讬诪讜讚 讗讬谉 讘讜 住讬诪谉 诇讛讻讬专讜 讘专讬讞 讗讜 讘诪专讗讛 注讬谞讬诐 讜讛讜讗 诇讗 讛讻讬专讜 讗诇讗 讘专讜讞 讛拽讜讚砖 讜讛专讬讞讜 诇注讬谞讬 讛专讜讗讬谉 讻讚讬 砖讬讞砖讘讜 砖讛讻讬专讜 讘专讬讞 讜诇讗 讘专讜讞 讛拽讜讚砖.
讜讛讗 讚拽专讬 注诇讬讛 '住讜止讚 讛殖' 诇执讬专值讗指讬讜' (转讛诇讬诐 讻讛, 讬讚) 讻讬 讝讛 住讜驻讬 转讬讘讜转 '讛讜讚' 专诪讝 诇讛讜讚 讗专讬讱 砖转转驻砖讟 诪诪谞讜 讛讞讻诪讛 讜专讗砖讬 转讬讘讜转 '诇住"讬' 砖讛讜讗 专讗砖讬 转讬讘讜转 诇驻专拽谞讱 住讘专讬转 讬职讬指 [转专讙讜诐 驻住讜拽 诇执讬砖讈讜旨注指转职讱指 讜讻讜' 讘专讗砖讬转 诪讟, 讬讞].



讛植讜指讛 讬指转执讬讘 专址讘 注讜止讘址讚职讬指讛 拽址诪旨值讬讛旨. 讛讗 讚讛讜爪专讱 转诇诪讜讚讗 诇驻专砖 诇谞讜 讚讛讜讛 讬转讬讘 专讘 注讜讘讚讬讛 讘注转 砖讛专讬讞讜 诇诇诪讚谞讜 砖讛讜讗 讛讻讬专讜 讘专讜讞 讛拽讜讚砖 讚讗讬谉 讚诐 讞讬诪讜讚 谞讬讻专 讘诪专讗讛 讜诇讗 讘专讬讞 讜讗讬 诇讗 讛讜讛 讬转讬讘 专讘 注讜讘讚讬讛 诇讗 讛讜讛 诪专讬讞讜 讚讛专讜讗讛 讞讜砖讘 砖讛讻讬专讜 讘诪专讗讛 讗讘诇 讻讬讜谉 讚讬转讬讘 专讘 注讜讘讚讬讛 砖讛讜讗 讞讻诐 讜讬讜讚注 砖讗讬谉 讚诐 讞诪讜讚 谞讬讻专 讘诪专讗讛 讜诇讻谉 讛讬讛 诪讜讻专讞 诇讜诪专 砖讛讻讬专讜 讘专讜讞 讛拽讜讚砖 注诇 讻谉 讛专讬讞讜 诇驻谞讬讜 讻讚讬 砖讛讜讗 讬讘讬谉 砖讛讻讬专讜 讘专讬讞 讜诇讗 讘专讜讞 讛拽讜讚砖.



转旨指讗 讞指讝执讬 讻旨址诪旨指讛 讞址讻旨执讬诪执讬谉 讬职讛讜旨讚指讗值讬. 驻讬专讜砖 转讗 讞讝讬 诪专讗讛 讚诐 讝讛 讜诪专讗讛 讚诐 讗砖讛 讜转诪爪讗 砖讗讬谉 讛驻专砖 讘讬谞讬讛诐 讜注诐 讻诇 讝讛 讗诪专 讚诐 讞诪讜讚 讛讜讗.
讜诪讛 砖讗诪专 '讘旨职转址讜职谞执讬 讚旨职诇执讘旨指讗执讬 讬指转职讘值讬' 谞专讗讛 诇讬 讘住"讚 讛讻讜谞讛 砖讗诪专讛 诇诪诇讱 诪诇讘讚 砖讬讚注 讜讛讘讬谉 讘讚诐 砖讛讜讗 讚诐 讻讬谞讬诐 讗诇讗 讬讚注 诪讟专转 诇讘讘讬 砖讗谞讬 诇讗 砖诇讞转讬 诇讜 讝讛 诇谞住讜转讜 讗诇讗 讘砖讘讬诇 诇讛讙讬讚 砖讘讞讜 诇驻谞讬 讛诪诇讱 讜诇讻谉 诇讗 砖诇讞 讚讘专讬诐 砖讘注诇 驻讛 注诇 讬讚讬 砖诇讬讞 诇讜诪专 诇讬 讝讛 讚诐 讻讬谞讬诐 讗诇讗 讛讘讬谉 砖讗谞讬 讚讘专转讬 讟讜讘 讘注讚讜 讜砖诇讞 诇讬 讗转 讛诪住专拽 诪谞讞讛 讘砖讘讬诇 讚讘专讬诐 讟讜讘讬诐 砖讚讘专转讬 讘注讚讜 讜谞转讞讻诐 诇砖诇讜讞 讛转砖讜讘讛 砖诇 讛讚诐 讘讙讜祝 讛诪谞讞讛 砖砖诇讞 诪住专拽 拽讟讬诇 讻诇诪讬 诇讛讜讚讬注 砖讝讛 讛讚诐 讛讬讛 讚诐 讻讬谞讬诐 讜注讘讬讚 讞讚讗 讘诪拽讜诐 转专转讬.
讜注讜讚 谞专讗讛 诇讬 讘住"讚 诇值讘 讘诪诇讜讗讜 '诇诪讚 讘讬转' 讛转讜讱 砖诇讜 讬指诐 讜讬讚讜注 讞诪砖讬诐 砖注专讬 讘讬谞讛 砖讘拽讚讜砖讛 讛诪讛 讗讜转讬讜转 讬诐 讜讘拽诇讬驻讛 讗讜转讬讜转 讟诪讗 讜讻诪"砖 讘住"讚 讘住讛"拽 讘旨侄谉 讗执讬砖讈 讞址讬 讘驻专砖转 讘砖诇讞 讘驻住讜拽 谞执讻职讞讜止 转址讞植谞讜旨 注址诇 讛址讬指旨诐 (砖诪讜转 讬讚, 讘) 注讬讬谉 砖诐. 讜诇讝讛 讗诪专讛 '讘旨职转址讜职谞执讬 诇执讘旨指讗 讬指转职讘值讬' 讻诇讜诪专 讞讻诪讬诐 诪住讟专讗 讚拽讚讜砖讛 讜诇讗 诪爪讚 讛住讟专讗 讗讞专讗 讜讗祝 注诇 讙讘 讚讛讬讗 讗讬谉 诇讛 讘讬谞讛 讜讚讬注讛 讘讚讘专讬诐 讗诇讜 讛诪讝诇 砖诇讛 砖诐 讘驻讬讛 讛讚讘专讬诐.





讞讬讚讜砖讬 讞转"住

讛讗讬 讚诐 讞讬诪讜讚 讛讜讗 讻' 讛专"谉 讘讞讬' 讚讚诐 讞讬诪讜讚 讟讛讜专 讛讜讗 讜讛讗 讚讗诪专讬谞谉 转讘注讜讛 诇讛谞砖讗 讜谞转驻讬讬住讛 爪专讬讻讛 诇讬砖讘 讝' 谞拽讬讬诐 讛讬讬谞讜 诪砖讜诐 讚讞讬讬砖讬谞谉 砖诪讗 诪讞诪转 讛转注讜专专转 讛讞讬诪讜讚 谞转注讜专专 谞诪讬 讟驻讛 [砖诇] 讚诐 谞讚讛 注"砖 讜爪"诇 讚讘讞讬诪讜讚 讻诇 讚讛讜讗 讚谞砖讜讗讛 诇讗 讞讬讬砖讬谞谉 诇转注专讜讘转 讚诐 谞讚讛. 讗"谞 讬"诇 讚讗专讞讬' 讜讛讻讬专 砖诇讗 谞转注专讘 讘讜 讗驻讬' 讟驻讛 讜讛"讛 讗讬 转讘注讜讛 诇讛谞砖讗 谞诪讬 讗讬 专讗转讛 诪讬讚 讜拽诪讜专讞 [诇讬讛] 砖诇讗 谞转注专讘 讘讬讛 讟驻讛 讟讛讜专讛. 讗诇讗 诪讬 砖讗讬谞讜 讘拽讬 讜讗"谞 讘拽讬 讗诇讗 砖专讗转讛 讚诐 讜讞讬讬砖讬谞谉 砖诪讗 谞驻诇 讟驻讛 诇讗专抓 讜谞讗讘讚 讘讛讗 爪专讬讻讛 诇讬砖讘 讝' 谞拽讬讬诐. 讜讘讝讛 诪讬讜砖讘 拽讜' 讟"讝 住讬' 拽爪"讘 砖讛拽砖讛 诪讬讛讜讚讗 讜讘讜注讝 讛专讬 转诪专 讜专讜转 诇讗 讛讜"诇 讝' 谞拽讬讬诐. 讜讬"诇 砖专讗转讛 讜讗讜专讞 诇讬讛 讜讗讬谞讛讜 讛讜讬 讘拽讬讗讬 讘诇讬 住驻拽:


讛讛讜讗 讘转专讗 讚诐 讻谞讬诐 讛讜讬 讜诇讗 讬讚注. 诇驻诪"砖 转讜住' 讚讛讜讛 讘拽讬 讘讚诐 讗"讻 讛讗 讚诇讗 讬讚注 注"讻 诪砖讜诐 讚讚诐 谞讚讛 讛讬讬谞讜 讻诪讜 讚诐 诪讗讻讜诇转 讜讻诪"讚 讛讻讬 诇注讬诇 讬"讟 注"讘. 讜诇专砖"讬 谞诪讬 讚谞讬住讗 讗讬转专讞讬砖 诇讬讛 驻讬' 讚讗转讬讛讘 讘讬讛 讘讬谞讛 讬转讬专讗 诇讛讘讬谉. 讛讗 讚诇讗 讗转讬讛讘 诇讬讛 谞诪讬 讘讬谞讛 诇讛讘讬谉 讗转 讝讛 讛讬讬谞讜 谞诪讬 诪讛讗讬 讟注诪讗 诪砖讜诐 讚讚诐 谞讚讛 讚讜诪讛 诇讚诐 诪讗讻讜诇转. 讜讘诇讗讛"谞 讻' 讛专讗砖讜谞讬诐 讚讛谞讬 诇讬砖谞讬 讚诇注讬诇 讬"讟 注"讘 诇讗 驻诇讬讙讬 讚讛讻诇 讞讚 讗诇讗 诪专 砖讬注专 讘诪讗讻讜诇转 讜诪专 [砖讬注专] 讘诪讻讛 讜讻讜'. 讜讗诐 讻谉 诪讻"讝 诪砖诪注 讚讛诇讻讛 讻诪"讚 讻讚诐 诪讗讻讜诇转 砖诇 专讗砖. 讜讗"讻 拽砖讛 诇注讬诇 讬"讚 注"讗 讚驻专讬讱 讜谞讬讞讜砖 讚讬诇诪讗 讚诐 诪讗讻讜诇转 讛讜讗. 诪讛 注谞讬谉 诪讗讻讜诇转 砖诇 专讗砖 诇讗讜转讜 诪拽讜诐. 讜谞"诇 讚讻讬讜谉 砖谞讚讞拽 诪讛砖诪砖 讘砖注转 转砖诪讬砖 谞讬讞讜砖 讚讗砖转谞讬. 讜讗驻讬' 讚诐 诪讗讻讜诇转 砖诇 讙讜祝 诪砖转谞讛 诇诪专讗讛 讚诐 砖诇 专讗砖 注"讬 讝讬讛讜诐 讚转砖诪讬砖. 讜诇注讬诇 讻讚驻专讬讱 诪转讜诇讛 讘诪讗讻讜诇转 诪讗讬 诇讗讜 讚讻讜诇讬 讙讜驻讗. 讛诪"诇 讗讛"谞 讜讘讗讝讚讛讜诐 讚讗砖转谞讬 诪讞诪转 讛讝讜讛诪讗 讗诇讗 讚诪讛"转 诇讛拽诇 讻讜诇讬 讛讗讬 讻讬讜谉 讚诇讗 讬讚注讛 讗诇讗 砖讛专讙讛 诪讗讻讜诇转 诪讛"转 诇讛 诇诪讬诪专 讚讗讝讚讛讜诐. 讜注讜讚 讗驻砖专 讚讜拽讗 诪讞诪转 讝讬讛讜诐 讛转砖诪讬砖 诪砖转谞讛 讜诇讗 诪讞诪转 讚讘专 讗讞专. 讗诇讗 讚诇驻"讝 拽砖讛 诪讗讬 诪砖谞讬 诇注讬诇 讚祝 讬"讚 注"讗 讗讜转讜 诪拽讜诐 讘讚讜拽 讗讜 讚讞讜拽 讛讜讗 诪"诪 讗讬讱 诪讬讬转讬 拽专讘谉 谞讬讞讜砖 砖诪讗 诪专讗讛 讚诐 讟讜讛专 讛讜讬 讜讗砖转谞讬 注"讬 讛讝讬讛讜诐 讜讬"诇 讚讻讬讜谉 讚诇讬讻讗 诇诪讬转诇讬 讘诪讗讻讜诇转 讜注"讻 谞驻讬拽 诪讙讜驻讛 诇讗 谞讬诪讗 讚诪专讗讛 讟讛讜专讛 讛讜讛 讚专讜讘 讚诪讬诐 讛讬讜爪讗讬诐 诪讙讜驻讛 诪专讗讛 讟诪讗讛 诇讛谉 讜讚讜拽讗 讘诪讗讻讜诇转 讛讜讛 转诇讬谞谉 讻诪"砖 转讜住' 砖诐 讻讬讜谉 砖谞诪爪讗 专拽 注诇 讗' 诪讛诐 注诇 砖诇讜 讗讜 注诇 砖诇讛 讗讘诇 讘讚诐 讻讬讜谉 讚注"讻 诪讙讜驻讛 讛讜讗 讚讗讜转讜 诪拽讜诐 讘讚讜拽 讜讚讞讜拽 讛讜讗 讗爪诇 诪讗讻讜诇转 讗"讻 转讜 诇讗 转诇讬谞谉 讘诪专讗讛 讻砖专讛 谞讙讚 讛专讜讘. 讜诪讝讛 诪讜讻讞 砖讗讬谉 诇讞砖讜讘 住驻拽 讻诇诇 砖诪讗 诪专讗讛 讻砖专讛 讛讬讗 讜拽"诇 讜讻"讻 诇讛讚讬讗 讘讘注诇讬 谞驻砖 砖注专 讛讜住转讜转 讜注"砖 讘专讝"讛 讗讜转 讬' 讜讬"讗:


讬诇转讗 讻' 转讜住' 诪"讟 诇讗 讛专讗讛 诇专"谞 讘注诇讛. 讜注' 诪"砖 讛专"砖 驻"讘 讚谞讙注讬诐. 讜讛转诐 诪讞诇拽 讘讬谉 讗讬转讞讝拽 讗讬住讜专讗 诇诇讗 讗讬转讞讝拽. 讜谞"诇 讚诇讗 讛讜讬 诪爪讬 诇砖谞讜讬讬 讚讬诇转讗 讘讬诪讬 诇讬讘讜谞讛 讛讬转讛 讚讗讬谉 诇讛 讞讝拽转 讟讛专讛. 讬"诇 讞讚讗 讚诪砖诪注 讚讻诇 讬讜诪讗 讛讜讛 讚讻讬 诇讛 讜诪砖诪注 讻诇 专讗讬讜转讬讛 讛讬转讛 诪专讗讛 诇专讘讘"讞. 讜注讜讚 讚讛讻讗 诇讗 砖讬讬讱 讞讝拽转 讟讜诪讗讛 讗诇讗 砖讗讬谉 诇讛 讞讝拽转 讛讬转专 讗讘诇 讗讬谉 讞讝拽讛 砖讬讛讬讛 讛讱 诪专讗讛 讟诪讗讛. 讜注讬' 诪"砖 讘转砖讜讘转 讞讜"讬 住讬诪谉 拽讻"讗 讜谞讚讞拽 讛专讘讛 注"砖. 讜诇驻注"讚 讚讘诪诇转讗 讚转诇讬讗 讘住讘专讗 讬砖 诇讘注诇 谞驻砖 诇讛讞诪讬专 诇注爪诪讜 讚讛讜讬 讘讻诇诇 讗讬谉 讗讚诐 专讜讗讛 讞讜讘讛 诇注爪诪讜 讜诇讘讜 谞讜讟讛 诇讛拽诇. 讜讘讝讛 讬砖 诇讜诪专 住讜讙讬讗 讚讘讻讜专讜转 砖讛讘讬讗 讘讞讜"讬 注"砖. 讜注"讝 拽讗诪专 讛转诐 讚转"讞 讛专讜讗讛 讟专讬驻讛 诇注爪诪讜 讜诪讞诪讬专 诪讛讚专讬谞谉 诇讬讛 讗讘讬讚讛 讘讟"注 砖谞转拽砖讛 [讘讜 讞讜"讬] 谞诪讬 诪讬讬专讬 讘讻讛"讙 讘诪讬诇转讗 讚转诇讬讗 讘住讘专讗 (讜诇讬讻讗) [讜诇讬讘讗] 讜讗诐 专讜讗讛 诇注爪诪讜 讜诪讞诪讬专 讜讗讬谉 诇讘讜 谞讜讟讛 讗讞专 诪诪讜谞讜 讛讗 拽诪谉 讚诪诪讜谞讜 拽讬诇 讘注讬谞讬讜 讜诪讛讚专讬谞谉 诇讬讛 讗讘讬讚讛 讘讟"注. 讜讘讛讗 讚讞讻诐 砖讟讬诪讗 注讬' 诪"砖 讘讞讬' 诇讞讜诇讬谉 驻讗"讟 讜讘讞讬' 驻"拽 讚注"讝 注"砖:


讗讜讚讛 诇讱 爪讜专讬 讜拽讜谞讬. 讗砖专 注讝专转谞讬 讘驻专拽 砖谞讬. 诇讱 讗诇讛讬 讛拽讬讜讜讬 讜讛转讜讞诇转. 转注讝专谞讬 讘讞讬' 驻专拽 讛诪驻诇转:








驻转讞 注讬谞讬诐

讛讗讬 讚诐 讞讬诪讜讚 讛讜讗. 拽爪转 讗讞专讜谞讬诐 讻转讘讜 讚讚诐 讞讬诪讜讚 讟诪讗. 讜讗讬讘专讗 砖讻"讻 讛专砖讘"讗 讘讞讬讚讜砖讬讜 讘住讜讙讬讬谉. 讗诪谞诐 讛专讜讗讛 讬专讗讛 诇讛专"谉 讘讞讬讚讜砖讬讜 讘砖诪注转讬谉 砖讻转讘 讚讚诐 讞讬诪讜讚 讟讛讜专 讛讜讗 讜讛讗 讚讗诪专讬谞谉 讘转讘注讜讛 诇讬谞砖讗 砖讬讜砖讘转 讝' 谞拽讬讬诐 诪砖讜诐 讚诐 讞讬诪讜讚 讛讬讬谞讜 讚讞讬讬砖讬谞谉 讚讘讛讚讬 讚诐 讞诪讜讚 谞转注专讘 讚诐 讟诪讗 注"砖:


讬诇转讗 讗讬讬转讬 讚诪讛 诇拽诪讬讛 讚专讘讛 讘专 讘专 讞谞讛 讜讻讜'. 讻转讘讜 讛转讜住' 讚专讘 谞讞诪谉 讘注诇讛 讛讬讛 讬讻讜诇 诇专讗讜转 讚诪讛 讜讻讜' 注"砖 讜专讗讬转讬 诇讛专讘 讘讬转 讚讜讚 讬"讚 住讬诪谉 爪"讛 砖讻转讘 讘住讙谞讜谉 讝讛 讜讝"诇 讻转讘讜 讛转讜住' 讚讬讻讜诇 讞讻诐 诇专讗讜转 讚诐 讗砖转讜 讜诪"诪 讗讬谉 诇讗砖讛 诇讛专讗讜转 诇讘注诇讛 讚砖诪讗 讬讞诪讬专 讜讻讜' 讗"谞 砖诇讗 转转讙谞讛 讜讻讜' 注讻"诇 讜诇砖讜谉 讛专讘 讝"诇 讗讬谞讜 诪讻讜讜谉 讚诪砖诪注 讚讛讙诐 讚讬讻讜诇 讛讞讻诐 诇专讗讜转 讗讝讛专讛 诇讗砖讛 砖诇讗 转专讗讛 诇讘注诇讛 讜讻讜' 讜讻讚诪砖诪注 诪诇砖讜谞讜 砖讻转讘 讜诪"诪 讗讬谉 诇讗砖讛 诇讛专讗讜转 讜讻讜' 讗讘诇 讛专讜讗讛 讬专讗讛 讚讘专讬 讛转讜住' 砖诇讗 讻转讘讜 讗诇讗 讚讬诇转讗 讞砖砖讗 诇讝讛. 讗讘诇 讗讬谉 专诪讝 讘讚讘专讬讛诐 砖讛谞砖讬诐 讬讞讜砖讜 诇讝讛 讜讘驻住拽讬 讛转讜住' 讻转讘讜 住转诪讗 讚讬讜讻诇 诇专讗讜转 讚诪讬 讗砖转讜 讜转讜 诇讗 注"砖 讙诐 讛专讬讟讘"讗 讘讞讬讚讜砖讬讜 讻"讬 讻转讘 讚诪讜转专 诇专讗讜转 讚诪讬 讗砖转讜 讜讬诇转讗 讚讗讬讬转讬转 诇拽诪讬讛 讚专讘讛 讘专 讘专 讞谞讛 讛讬讬谞讜 砖诇讗 讛讬讛 讘注诇讛 讘注讬专 讜诇讗 讘讗 讘驻讬讜 砖讗专 讛讟注诪讬诐 讜讚讜拽 讛讬讟讘:


诇讗 讬讗诪专 讛讞讻诐 讗诇讜 讛讬讛 诇讞 讜讻讜'. 注讬谉 专讜讗讛 讘专讬讬转讗 讝讜 住转诪讬转 讜讗讬谉 讞讜诇拽 注诇讬讛 讜讗讚专讘讗 诪讜转讬讘 诪讬谞讛 诇专讘讬 讜诪砖谞讬. 讜讗讙讘 专讬讛讟讗讬 讛讜拽砖讛 诇讬 注诇 诪讛 砖讻转讜讘 讘转砖讜讘讜转 诪讛专"诐 讘专 讘专讜讱 讚驻讜住 驻专讗讙 住讬诪谉 砖注"讞 讜讝"诇 讜注诇 讛讻转诪讬诐 诇讘谞讬诐 砖讛谞砖讬诐 诪讜爪讗讜转 讛讬讛 讛"专 砖诪砖讜谉 诪讟专讜讬讬"砖 讗讜住专 讗讜转讛 诇讘注诇讛 诪讟注诪讗 砖诪讗 讘砖注讛 砖讬爪讗讜 讗讚讜诪讬诐 讛讬讜 讜讻讜'. 讜讗谞讬 讛讻讜转讘 砖讗诇转讬 诪谉 讛"专 诪砖讛 讜讛"专 讬爪讞拽 讗讞讬讜 讜讛转讬专讜 讘诇讗 讙诪讙讜诐 注讻"诇 讚讛专讬 转诇诪讜讚 注专讜讱 讛讜讗 讚诇讗 讬讗诪专 讗诇讜 讛讬讛 诇讞 讛讬讛 讜讚讗讬 讟诪讗 讗诇讗 讗讬谉 诇讚讬讬谉 讗诇讗 诪讛 砖注讬谞讬讜 专讜讗讜转 讜讗讬讱 讗住专 讛专"砖 诪讟专讜讬讬"砖 讜讞砖 诇讛 专讘 砖诪讗 讘砖注讛 砖讬爪讗讜 讗讚讜诪讬诐 讛讬讜. 讜讛专讘 讛讻讜转讘 讗爪讟专讬讻讗 诇讬讛 讞拽讜专 讚讘专 讛讙诐 砖讗讜"诇 诇驻讜"诐 专讘谞谉 讜砖专讟讟 讜讻转讘 讻讬 讛谞讛 讗诪转 谞讻讜谉 砖专"讜 讞讻讬诪讬讗. 讜讛讜讗 讚讘专 诪驻讜专砖 讘砖"住 讜诇讗 注讜讚 讗诇讗 讚讛砖"住 拽讗讬 讘讚诪讬诐 讜讗讬谞讛讜 拽讬讬诪讬 讘讻转诪讬诐 讚诪拽讬诇讬谞谉 讘讛讜 讻诪讘讜讗专:


专讘讬 讘讚讬拽 诇讗讜专 讛谞专. 讘专诪讝讬 讛专砖讘"抓 讻转讜讘 专讜讗讬谉 讚诐 讘诇讬诇讛 诇讗讜专 讛谞专 讗讘诇 诇讗 诇讗讜专 讛讻讻讘讬诐 讻谉 谞专讗讛 诇转砖讘"抓 注讻"诇 讜诇讻讗讜专讛 拽"拽 讚诪讛专诪讘"诐 诪讜讻讞 讚讗讬谉 讘讜讚拽讬谉 诇讗讜专 讛谞专 讜谞讬诪讜拽讜 注诪讜 讚讛讻讬 讗诪专讬谞谉 讘住诪讜讱 讚讛讗诪讜专讗讬诐 住讘专讬 讚讗讬谉 讘讜讚拽讬谉 讗诇讗 讘讬谉 讞诪讛 诇爪诇 讜讬讚讜注 讚拽讬"诇 讻讗诪讜专讗讬 讜讘拽讜谞讟专住 注诪讚转讬 讘讚讘讚讬 讛讬专讜砖诇诪讬 讜讛专讘 讘讬转 讚讜讚 讬"讚 住讬诪谉 爪"讝 讜讗讬谉 讻讗谉 诪拽讜诐 诇讛讗专讬讱: [讜注诪"砖 诇驻谞讬诐 讘诪住讻转 诪讙讬诇讛 注诇 讚祝 讬"讚 讘住"讚]:






image1.png
e 9T WNSE




